luukku 18: iloa lahjapapereissa - MINISHOW\nRea H 18 joulukuun, 2013\nAivan ihanat nut narut ja tosi hienoja paketteja. Meillä innostuttiin 1 ja 2 -vuotiaiden paketteihin laittamaan punaista nauhaa sekä punaista paperia joissa osassa leikki tonttuja. Isännän paketin tein vähän enemmän ajatuksen ja juurikin tuon avaamisen ilos perusteella. Mieheni vaan saattanee arvata jo paketin sisällön, kuten melkein aina. 🙂 Enää muutama yö.\nMelina / Minishow 20 joulukuun, 2013\nMä mietinkin että lapset varmaan tykkäis enemmän jos paperissa olis niitä värikkäitä kuvia.. Onneks niitä tulee varmasti muitten paketeista ihan riittävästi :).\nJenni / Juhlahuuma 19 joulukuun, 2013\nKauniita paketteja! 🙂 Ja että mä tykkään noista hamahelmikoristuksista 🙂\nSeija 19 joulukuun, 2013\nTosi kauniita paketteja 🙂 itse tykkään että paketit saa olla persoonallisia ja ei perinteisiä 🙂 nämä ovat juuri sellaisia ♡Mukavaa päivää ♡\nOnhan se kyllä kiva saada paketti, joka on paketoitu ajatuksella. Aina sitä ei kylläkään ehdi ja silloin mäkin turvaudun lahjakassiin :).\nVauhtivekaroiden äiti 19 joulukuun, 2013\nIhania paketteja! Minäkin olen aina tykännyt käyttää aikaa pakkaamiseen, ihana näperrellä erilaisten papereiden ja narujen kanssa 🙂\nKiitos! Näpertely on kyllä kieltämättä kivaa puuhaa :).\nBlondi / Checklist 19 joulukuun, 2013\nNarut ja tuo pitsinauha on kyllä tosi söpöjä! Meillä käytetään suurimmaksi osaksi ”perinteisiä” lahjapapereita, mutta valitsen niistä aina ne vähiten räikeimmät ja hillityt versiot. Käytän paketeissa aina paksuja nauhoja ja teen isoja monikerroksisia rusetteja tms. En myöskään pidä liukuhihnapaketeista 🙂\nMä oon aina ollut tosi huono noitten rusettiin kanssa, mutta ne isot kerroksiset on tosi upeita! Täytyis joskus yrittää opetella niittenkin tekeminen..\nJonna 19 joulukuun, 2013\nAivan todella ihanat paketit <3\nMeeri 19 joulukuun, 2013\nVau miten kauniita paketteja! Itseltäni puuttuu vielä kokonaan paketointitarpeet, huomenna olisi tarkoitus lähteä niitä ostamaan kun esikoinen on päiväkodissa ja paketointi, se tulee varmaan olemaan jotain liukuhihnapaketointia tänä jouluna, paketointi kun pitää ajoittaa siihen, että esikoinen on nukahtanut ja vauva kun ei nukahdakkaan samaan aikaan kuin esikoinen vaan vasta silloin kun menen itse nukkumaan niin paketointi tulee varmaan tapahtumaan aika rivakkaan tahtiin tänä jouluna. 🙂\nHeh, uskon että homma on kahden lapsen kanssa melkoista taiturointia :). Meidän tyttö on vielä sen ikäinen että paketoinnin voi hoitaa vaikka tytön vieressä eikä joulu silti oo pilalla :). Ens vuonna onkin varmaan jo ihan eri juttu!\nElina /Elinamaista 19 joulukuun, 2013\nKauniita paketteja, itsekkin paketoin osan paketeista just tuollaiseen ruskeaan paperiin ja tein dymolla tekstit 😉 Osa paketeista on sit paketoitu niihin perinteisiin ”joulupukki” papereihin.\nTulee meillekin varmasti niitä perinteisiä lahjapapereita sukulaisilta ja Minea tykkää niistä varmaan enemmän kun näistä mun väkerryksistä :).


messuista ja muusta - Sartsan soolosilmukat - Vuodatus.net -\ntiistai, 18. marraskuu 2014\nOliko tänä vuonna vähemmän kävijöitä messuilla, vai miksi kävely oli jotenkin väljempää? Huomasiko kukaan muu? Tai ehkä asettelu oli jotenkin toisin? Nyt ei tarvinnut kyynärpäätaktiikkaa, eikä hermojen kiristelyä. :) Joihinkin pömpeleihin oli tosin aika paljon jonotusta, eikä esittelypöytiä nähny. Ihan riittävästi kuitenkin jäi pussin pohjille tavaraa.\nErityisesti kiinitin huomiota myös lisääntyneeseen määrään huikopalan tarjoajia. Muistan yhet messut, kun meinattiin kuolla nälkään. silloin oli vain muutama paikka, josta sai jotain syömistä ja kaikkiin ihan valtava jono. Tässä on siis tapahtunut parannusta!\nOstin ainakin 3 vanhaa Ihana -lehteä, joissa on kaikenlaisia vinkkejä. En kuitenkaan niin paljon oo tohon lehteen ihastunu, että oisin oikein tilannu sen. Enkelinosia piti ostaa oikein reilumman kanssa... Lisäksi tommonen metallinhohtomaali kiinnosti kahen purtilon verran. Korvakorunosia ostin jonkin verran perusjuttuja. Lisäksi kahet ledivalot, kun halvalla sai! Ai niin ja ostin vielä pari ihanaa kangaspalaa, joita ei ookkaan kuvassa.\nMessuilla oli paljo kaikenlaista ihanuutta. Mieleen jäi ainakin runsaat paperinarutyöt, pöllöaiheiset jutut, erilaiset mobilet, tyynyt, massatyöt jne. Itelleni oisin ostanu käsilaukun, mut en vaan löytäny mieleistä. Olen ettiny sitä jo kuukausmääriä, mut SE OIKEA ei oo tullu vastaan. Messujen selvä hitti oli kukkaronmalliset kassit ja pussukat, eli ne, jotka voi napsauttaa kiinni. En kuitenkaan halunnu semmosta, vaan ihan tavallisen, vetoketjullisen, olan yli heitettävän kassin. Joissain oli väärä malli, jotkut ei muutoin kohdannu minun mieltymyksiä. Taidan olla vähän nirso. Minusta kassi täytyy olla just sellanen, että se ikään kuin "kolahtaa", kun sen näkee. :) Vanhalla rönttänällä siis mennään edelleen.\nViikon loman jälkeen työnteko on maistunu jo paljo paremmin. Jännitys on lähes kadonnu, ärsyttävää tunnettakaan ei oo ku harvoin. Tänään jo suorastaan hymyilytti. Toivon tosiaan, että en enää päästä itteäni noin väsyneeksi. Palautuminen on valtavan hidasta, vaikka minulle sanottiinkin työterveydessä, että 5 viikkoa on tosi lyhyt aika palautua uupumuksesta. Sitäkin on tietysti eri tasoista ja onneksi pääsin näin vähällä. Toivottavasti.\nLähettänyt: Sartsa - 18.11.2014 klo 15.48


Vanhojen kirjojen tuho - Luonto-Liitto - Kulutus.fi\nTiedätkö, mitä tekee makulointikone? Käsite oli minullekin aivan uusi, kun törmäsin siihen eräässä kirjallisuusblogissa. Oli pakko googlettaa lisää. Parilla klikkauksella näytölle lävähti useamman kirjailijan blogitekstejä, joissa kerrotaan siitä tunteesta, kun omat kirjat makuloidaan kustantamon toimesta, eli hävitetään pilkkomalla ja liuottamalla. Näin kuulemma käy siinä vaiheessa, kun pari vuotta vanhaa kirjaa ei alennuksista huolimatta saada enää kaupaksi.\nKirjat ovat hyvä esimerkki tuotteesta, joka on ”ajankohtainen” vain jonkin aikaa. Vaikka lukunautinto olisi aivan yhtä suuri kevään uutuuskirjan ja kymmenen vuotta sitten julkaistun hyvän romaanin kohdalla, ei kirjakauppa voi pitää valikoimassaan koko vuosikymmenen tuotantoa. Uutuuksille on tehtävä tilaa, jolloin vanhemmista kirjoista vain klassikot saavat hyllytilaa. Poistettavia kirjoja voidaan myydä alennuksella tai siirtää tarjouskirjakauppoihin, mutta iso osa ei mene kaupaksi vieläkään.\nMutta miksi käyttökelpoiset kirjat täytyy tuhota? Kirjallisuustutkija Päivi Heikkilä-Halttunen kertoo blogissaan ehdottaneensa kustantamolle, että hänen toimittamansa lastenkirjallisuuden historiaa käsittelevän hakuteoksen 400 yli jäänyttä kappaletta olisi tuhoamisen sijaan lahjoitettu koulukirjastoille. Lahjoittamiseen kuitenkin liittyy kuluja ja se olisi ollut tekijänoikeuksien kannalta kyseenalaista. Kirjailijoilla on myös mahdollisuus ostaa makulointiin menevät kirjat muutaman euron kappalehintaan itselleen.\nKirjailija Karo Hämäläinen arvelee blogissaan, että todellinen syy myymättä jääneiden kirjojen tuhoamiselle ei ole varastoinnin kalleudessa vaan kirja-alan toimintatavat. Ostaisiko kukaan uutta parin kympin hintaista kirjaa, jos kaupan hyllyllä olisi vieressä tarjolla saman kirjailijan parin vuoden takainen teos kolmella eurolla? Halvalla myyminen saattaa myös luoda kirjasta (ja kirjailijasta) epätoivottua mielikuvaa: jos kirja ei ole mennyt kaupaksi, on se varmaan huono.\nMyymättä jääneiden tuotteiden ongelma koskee montaa muutakin alaa: niin käyttökelpoisia vaatteita kuin vihanneksiakin heitetään pois kaiken aikaa suoraan kaupasta. Kaikki tuotteet ei ehdi edes kauppaan asti, jos tuotantoerä on suurempi kuin mitä kaupat tilaavat myyntiin. Kulutus.fi:n aiemmat aihetta käsittelevät tekstit voit lukea täältä.\nTagit: dyykkaus, Jätteet, kauppa, kirjat\nTerveisiä kouluvierailulta! Seuraava teksti:\nKirjapainotermit ovat kyllä hienoja tässä maassa. Luojan kiitos ne luotiin ennen nykyistä fingelska-aikakautta. Jos haluaa käydä hakemassa suttupaperia kirjapainosta, kannattaa siis kysellä makulatuuri-paperia eli makkelia. Sitä tulee jokaisesa painotyössä jonkin verran. Painokoneen säätämisvaiheessa tulee muutamia arkkeja makkelia ja sidontaveiheessa menee jokusia kappaleita pipariksi, siis makkeliksi.\nHienoja sanoja ovat myös keili, peisti ja petiitti.\nKulutusjuhla » Kustantamot tuhoavat myymättä jääneet kirjat ennemmin kuin myyvät ne halvalla sanoo:\n[…] Nelli Heinimo käsittelee Kulutus.fi:ssä myymättä jääneiden kirjojen tuhoamista: “Kirjailija Karo Hämäläinen arvelee blogissaan, että todellinen syy myymättä jääneiden kirjojen tuhoamiselle ei ole varastoinnin kalleudessa vaan kirja-alan toimintatavat. Ostaisiko kukaan uutta parin kympin hintaista kirjaa, jos kaupan hyllyllä olisi vieressä tarjolla saman kirjailijan parin vuoden takainen teos kolmella eurolla? Halvalla myyminen saattaa myös luoda kirjasta (ja kirjailijasta) epätoivottua mielikuvaa: jos kirja ei ole mennyt kaupaksi, on se varmaan huono. […]


Kauas hanhet karkasivat - Savon Sanomat\nLuonnossa 03.09.2007 18:16\nJyrki Katainen ei pummannut iltalennolla\nKauas hanhet karkasivat\nKolme komeaa hanhea, niitä kanadalaisia, rymistelee lentoon vesilintukosteikolta milteipä samalla kellonlyömällä kun valtiovarainministeri Jyrki Katainen ja kokoomuksen eduskuntaryhmän puheenjohtaja Pekka Ravi ehtivät paikalle.\nTakana eduskunnan eräkerhon aktiivijäsenillä on pitkä työrupeama puolueväen risteilyllä Kallavedellä. Sorsajahti maanviljelijä Veli-Matti Junnon tiluksilla Rautalammin Rastunsuon maisemissa kruunaa kiireisten erämiesten päivän.\nSeurueeseen kuuluvat myös Pohjois-Savon riistapäällikkö Jouni Tanskanen sekä Pohjois-Savon riistanhoitopiirin hallituksen puheenjohtaja Tauno Partanen, joiden vastuulla tapahtuman taustajärjestelyt ovat.\nIltalennon alkuun on vielä parisen tuntia. Innokkaana metsästäjänä ja riistaruokien taitajana tunnettu Katainen ei juuri harmittele kanadanhanhien ennenaikaista häipymistä horisonttiin.\n- Tärkeintä metsästyksessä on mukavat jahtitoverit ja tunnelma. Saalista tulee, jos on tullakseen, hän muotoilee\nErämies Kataisen mielestä metsästys on tyyppiesimerkki sellaisesta yhteiskunnan hyväksymästä toiminnasta, missä lainsäädäntö antaa puitteet, mutta käytännön organisointi tapahtuu paikallisella tasolla.\n- Koska meillä on niin paljon erilaisia metsästysmuotoja, olosuhteita ja tilanteita, on tärkeintä se, mitä riistanhoitopiireissä ja kentällä asioista ajatellaan.\nMetsästyksestä eduskunnan isossa salissa puhuttaessa suurinta asiantuntemusta edustavat Kataisen ja Ravin mukaan yleensä ne tahot, jotka eivät ymmärrä mitään.\nSuurpedoista puhutaan aina siellä, missä eränkävijät kokoontuvat. Kataisen mielestä riistaväki ja luonnonsuojelijat ovat yhdessä tehneet loistavaa työtä susikannan hoitosuunnitelman aikaansaamiseksi.\nKatainen kysyy, voiko suurpetoasioita ylipäätänsä hoitaa missään muualla maailmassa paremmin kuin meillä.\n- Pedot kuuluvat Suomeen ja ne lisääntyvät koko ajan. Pystymme siis pitämään kannoista hyvää huolta, hän päättelee.\nKestävä susikanta täytyy Kataisen mukaan säilyttää. Liian suureksi paisunutta hukkakantaa täytyy rajoittaa, koska se ihmisten aikaansaannosta. - Näin toimien vältytään ongelmilta jatkossa.\nEU:n luontodirektiivin liitteessä V on mainittu yhteisön tärkeinä pitämät eläin- ja kasvilajit, joiden ottaminen luonnosta ja hyväksikäyttö voi vaatia hyödyntämisen sääntelyä.\nSuden siirtämiseksi liitteen IV tiukasti suojellusta, erittäin uhanalaisesta eläinlajista liitteeseen V, Katainen suhtautuu varauksella.\n- En ainakaan tiedä, että ministeriössä oltaisiin tällaista muutosta ajamassa.\nKatainen korostaa, että pohjimmiltaan petoeläinongelma on hyvin kotimainen ongelma, vaikka EU siitä huolta kantaakin.\n- Yleensäkin erimielisyydet EU:n kanssa johtuvat siitä, että maassamme on tahoja, jotka tekevät valituksia ja neuvovat komission virkamiehiä väärään suuntaan.\n- Joudumme riitoihin täysin vääriä tietoja saaneen komission kanssa, Katainen puuskahtaa.\n- On ikävää, että suomalaiset siirtävät EU:n tasolle omat riitansa.\nKansalaisten saappaissa hiertävät myös korvauskäytännöt suurpetojen aiheuttamista vahingoista.\n- Talonpoikaisjärjellä ajatellen ongelmat, joihin ihmiset eivät voi vaikuttaa, ovat yhteiskunnan ongelmia. Eläimethän ovat ainakin jossain määrin - tavalla tai toisella - kruunun eläimiä, Katainen perustelee.\n- Jos niiden pyyntiä säädellään valtiovallan toimesta, niin niiden aiheuttamat vahingot ja häiriöt kuuluvat yhteisvastuun piiriin.\nEsitys uudesta riistavahinkolaista on valmistunut ja se tullee lähiaikoina eduskunnan käsittelyyn. Omavastuu on poistumassa, mutta tilalle tulevan minimivahingonkorvauksen suuruudeksi on kaavailtu 250 euroa.\n- Tätä pienemmät vahingot jäisivät omalle vastuulle.\nSaalista tasaisen varmasti\nPuheitten jälkeen päästään lopulta tositoimiin auringon painuessa mailleen. Isäntäväen apuna hääräillyt Erkki Matilainen jakaa passipaikat.\nAluksi yritetään hieman juonia. Koukkausyritys sorsien selustaan valitettavasti epäonnistuu, ja räpyläkintut kohoavat ennen aikojaan taivaalle.\nYksi tavi erehtyy lentämään Kataisen passipaikan yli. Nopea aseen nosto poskelle, tarkka tähtäys ja puristus liipaisimesta sinetöi linnun kohtalon. Noutaja etsii heinikkoon pudonneen saaliin hetkessä ja tuo sen ohjaajalle.\nIllan hämärryttyä sorsia putoaa taivaalta lammikolle kymmenittäin, ellei sadoittain.\nKataisen passista kajahtava laukaus tavoittaa ainakin yhden sinisorsan. Myös muu porukka saa mukavasti saalista. Hanhia ei tosin kuulu eikä näy takaisin.\nSilti iltalento on onnistunut ja hieno. Ohilaukauksia eli pummeja ei tainnut kirstunvartijalle tulla yhtään.\nAsiaan on varmasti ainakin yksi selitys. Valtiovarainministeri Kataiselle pummaaminen lienee yksinkertaisesti liikaa.


Ensikertalainen pääsi näyttelemään idolinsa kanssa – Ella Jäppinen muuttuu elokuvassa supertytöksi | Yle Uutiset | yle.fi\nSupermarsusta odotetaan seuraavaa kotimaisen elokuvan suurmenestystä. Pääosassa nähdään ensimmäisen elokuvaroolinsa tekevä lahtelainen Ella Jäppinen.\nSupermarsu-elokuvassa Ella Jäppisen esittämä Emilia lentää Lahden suurmäen yllä marsutaksilla.Mika Moksu / Yle\nSupermarsu pohjautuu Paula Norosen Finlandia-Junior ehdokaskirjaan Emilian päiväkirja - Supermarsu pelastaa silakat.\nElokuvan on ohjannut Joona Tena ja päärooleissa nähdään Suomen eturivin näyttelijöitä, sekä 13-vuotias lahtelainen Ella Jäppinen.\nSupermarsun ensi-ilta on 26.1.\nElla Jäppinen on tavattoman innoissaan, eikä ihme, sillä harva 13-vuotias pääsee ensimmäisenä elokuvaroolinaan esittämään pääosaa Suomen eturivin näyttelijöiden rinnalla.\n– Emilia saa tietää saavansa oman lemmikin. Eläinkaupasta löytyy ihana marsu, joka kuitenkin puree sitä sormesta. Elokuvassa on koko ajan vauhti päällä, kertoo näyttelijä elokuvan alusta.\nMarsunpureman ansiosta Emilia pääsee marsutaksin kyytiin ja pääsee tapaamaan Lahden Suurmäen alla asuvaan jättiläismarsua.\nTapahtumat johtavat siihen, että Emilia pystyy halutessaan muuntautumaan Supermarsuksi, jonka supervoimilla hän pystyy lentämään ja ratkomaan ongelmia. Uudet kyvyt tuovat mukanaan myös haasteita.\nElokuvassa on koko ajan vauhti päällä.\n– Emilia saa kuulla, että hänen täytyy pelastaa Itämeren silakat ja ystävyys parhaan kaverin kanssa, selittää Ella rooliaan.\nPerjantaina ensi-iltaan tuleva Supermarsu pohjautuu Paula Norosen Finlandia Junior -ehdokaskirjaan Emilian päiväkirja _– _Supermarsu pelastaa silakat.\n– Sen verran uskaltaa kertoa, että elokuvassa on onnellinen loppu, paljastaa Ella.\nKoekuvaukset veivät tähtien seuraan\nElla on harrastanut teatteria lahtelaisessa Timotei-teatterissa ja ollut mukana myös Lahden kaupunginteatterin näytelmässä. Supermarsuun hän päätyi koekuvauksien kautta.\n– Sähköpostissa tuli muutama viikko etukäteen tekstejä, joita piti lukea kameralle ja sitten piti ottaa itsestä kuvia, muistelee Ella.\nNuorelle näyttelijänalulle oli melkoinen kokemus päästä työskentelemään Suomen eturivin näyttelijöiden kanssa. Elokuvassa näyttelevät muun muassa Essi Hellèn, Jukka Rasila ja Esko Salminen.\n– Eka kerta, kun Essi tuli sinne, niin mä olin, että mä näin sut viimeksi telkkarissa, naurahtaa Ella.\n– Oli hienoa seurata ammattilaisten työskentelyä. Siinä sai samalla arvokasta oppia siitä, miten he eläytyvät ja ovat kameran edessä.\nUusi teknologia teetti lisätöitä\nSupermarsu on siitä erikoinen elokuva, että sen tekemisessä käytettiin poikkeuksellista tuotantotekniikkaa, jossa yhdistetään perinteistä elokuvakerrontaa ja animaatiota. Vastaavaa ei ole tehty Suomessa tässä mittakaavassa aiemmin.\n– Oli aika hassua, että vaikka kuvaukset oli ohi, niin silti käytiin tekemässä kaikenlaisia jälkiäänityksiä. Kerrankin jouduin huohottamaan minuuttitolkulla, muistelee Ella.\nSupermarsu-kirjojen lisäksi Paula Noronen on kirjoittanut etsiväsarjaa lapsille.Nella Nuora / Yle\nMyös oman äänen kuuleminen kuulokkeista oli melkoinen yllätys.\n– Se oli tosi hämmentävää ekalla kerralla, kun äänitettiin. Ajattelin, että tältäkö minä kuulostan, kun täällä höpötän. Jännittää vielä sekin, miltä se näyttää, kun en ole vielä nähnyt leffaa valkokankaalla.\nElla ihastui elokuvan tekemiseen ja näyttelemiseen niin, että toivoo Supermarsu-elokuvalle jatko-osia.\n– Oikein harmitti, kun kuvaukset loppuivat, sitä toivoi koko ajan, että voi kun olisi vielä jotain kuvattavaa, huokaa Ella.\nOli hienoa seurata ammattilaisten työskentelyä.\nNäyttelijän ura kiinnostaa ihan tosimielelläkin, mutta Ella ei vielä ole valmis lyömään tulevaisuuden suunnitelmia lukkoon.\n– On pari muutakin ammattia, jotka kiinnostavat. Näyttelijän työ on tosin tällä hetkellä aika pinnalla.\nEnsi-iltaviikolla nuorella näyttelijällä on vientiä, kun elokuvan media- ja markkinointitilaisuudet vievät Ellaa ympäri maata. Lauantaina on jännittävä päivä, kun Ella nousee lavalle Lahden Pikkuteatterissa. Ella esittää pääroolia Timo Parvelan kirjoittamassa näytelmässä Ella ja kaverit teatterissa, jota Lahden Nuorisoteatteri esittää.\nPaula Noronen on oikeasti ujo – rääväsuinen kaupankassa Tarja Kulho ja muut legendaariset radiohahmot syntyivät pelosta kohdata ihmisiä 19.1.2018\nTuotantoyhtiö haki marsunäyttelijää töihin: Vilpuri-marsusta tulee elokuvatähti – video 14.12.2016\nElokuvatKulttuuriSupermarsuLahtiKoekuvauksetNäyttelijätTv ja elokuvatLasten- ja nuortenkirjallisuusPäijät-Häme


Alkon verkkokauppa sai vuoden IT-projektin palkinnon | Viisi Tähteä\nKäynnistysvaiheessa kuluttajilta runsaasti tulikivenkatkuista palautetta saanut Alkon verkkokauppa on Vuoden IT-projekti Suomessa. Tunnustuksen myönsi huippuyrityksille business-tapahtumia järjestävä Management Events tiistaina Helsingissä.\nAlko kertoo verkkosivuillaan, että vuoden IT-projektin tittelistä kisasi kolme yritystä. Alkon lisäksi finaalissa olivat mukana PwC ja Finnlines.\nAlkon mukaan marraskuussa avattu verkkokauppa on yhtiön ensimmäinen askel aitoon monikanavaisuuteen. Sen kautta asiakkaalla on tilattavissa noin 6 000 tuotteen valikoima.\nViisi Tähteä kertoi joulukuussa, että Alko.fi-nettikaupassa oli runsaasti lastentauteja, kun tavallisten asiakkaiden tilaukset viivästyivät tai niitä ei toimitettu perille. Alkon mukaan ongelmat olivat lähinnä yksittäistapauksia. Netin keskustelupalstat kertoivat kuitenkin laajemmasta ongelmasta.\nNyt verkkokaupan ongelmat on selätetty ja keskustelupalstat rauhoittuneet. Niiden perusteella asiakkaat ovat olleet pääsääntöisesti tyytyväisiä.\nEdellinen EdellinenRavintola Lasipalatsi avaa jälleen ovensa\nSeuraavaVirossa toimivaa alkoholin nettikauppaa epäillään yli 1,5 miljoonan euron veronkierrosta\nSeuraava: Virossa toimivaa alkoholin nettikauppaa epäillään yli 1,5 miljoonan euron veronkierrosta


Jätä se jäähtyä-mekko Gjusta Venetsiassa, CA, luomaan tuotepohjainen, matalan sokerin, vegaani-ystävällinen, “hyvä” -fat-täynnä, väkijoukon miellyttävä suklaakastike-resepti. Se olisi myös täysin hyväksyttävää syödä aamiaiseksi. Opi tekemään tämä resepti ja lisää online-ruoanlaittokurssimme Sur la Tablein kanssa\n2 isoa avokadoa, kaivokset poistettu\n1 vaniljajapu, halkaistu pituussuunnassa\n¾ kuppi makeuttamatonta kaakaojauhetta\n½ cup puhdasta vaahterasiirappia\n¼ cup agave nektaria\n¼ kuppi (tai enemmän) tuoretta appelsiinimehua\n1½ kupillista raskasta kermaa (valinnainen)\n¼ cup kaakaonipuita ja / tai hienonnettua hasselpähkinää\nSekoita avokado-liha sekoittimeen ja kaavele vanilipapujen siemeniä; varastosäiliötä toista käyttöä varten. Lisää kaakaojauhetta, vaahterisiirappia, agave-nektaria, appelsiinimehua ja suolaa ja sekoita karkeaan soseeseen. Kun moottori käy, vähitellen virtaa ¾ cupin kuumaa (mutta ei kiehuvaa) vettä; sekoita, lisää tarvittaessa appelsiinimehua, kunnes sileä ja kermainen.\nJakaa vanukas kahdeksan 4-6 oz: n keskelle. ramekins tai pienet kulhot ja jäähdytys (paljastettu) vähintään 2 tuntia.\nJuuri ennen tarjoilua, piiskaa kerma keskikokoiseen kulhoon pehmeisiin huileihin ja lusikkaan vanukkaan päälle; top kaakaopien ja / tai hasselpähkinöiden kanssa.\nTee Ahead: Puddinga voi tehdä 3 päivää eteenpäin. Peitä ja jäähtyä.\nReseptin lähettäjä Gjusta, Venetsia, CA\nKaloreita (kcal) 290 Rasva (g) 15 Tyydyttynyt rasva (g) 4.5 Kolesteroli (mg) 0 Hiilihydraatit (g) 44 Ruokavaliovalmiste (g) 10 Sokerin kokonaismäärä (g) 29 Proteiini (g) 4 Natrium (mg) 170\nSuklaa Avokado Pudding\n1 Jätä se jäähtyä-mekko Gjusta Venetsiassa, CA, luomaan tuotepohjainen, matalan sokerin, vegaani-ystävällinen, “hyvä” -fat-täynnä, väkijoukon miellyttävä suklaakastike-resepti. Se olisi myös täysin hyväksyttävää syödä aamiaiseksi. Opi tekemään tämä resepti ja lisää online-ruoanlaittokurssimme Sur la Tablein kanssa\n2 Suklaa Avokado Pudding\nПилето Chorizo Chili\n5 κοινά λάθη σκουός, και πώς να τα αποφύγετε\nΠικάντικα μαριναρισμένα λαχανικά και σαρδέλες σε τοστ\nПикантен грейпфрут Маргарита\nТази проста, домашна смес от подправки е единствената подправка, от която се нуждаете в килера си\nEstos anacardos de sambal de 2 ingredientes son el mejor bocadillo de barra\nКуркумирани пържени яйца с канела, кисело мляко и бекон\nKuinka käyttää sulatettua juustoa, joka on kuin paistettua Brie, mutta parempaa\nEnsalada De Mano Con Suero De Mantequilla, Pomelo Y Semillas Mixtas\nPähkinäkuori ja kaurapalkit\nAlmond Baklava Rose Waterin kanssa\nJordbær, mandel og ærtsalat\nFranzösische Zwiebelsuppe mit Comté\nCocktail glacé à l’ananas et au gin\nСвещи от червена боровинка\nकिराया सप्ताह विशेष सबसे बड़ा सस्ता रात्रिभोज कभी भी है\nLille perle salat med grøn gudinde dressing\nПри търсенето на перфектната библиотека, Vol. 1\n7 hurtige og søde blåbærrecept til den pint, der stadig sidder i køleskabet\nParas juusto Trader Joe: ssa\nChorizo स्पेनिश चावल\nKasvissyöjä Pikaruoka: Ei oksymoronia\nSippin ‘Green Gazpacho\nΠώς να φτιάξετε μια πλάκα τυριού τύπου Ikea\nעדיין יש לך 11 ימים שמאל לבשל עם קיץ תפוקה\nΓνωρίστε τον άνθρωπο που έτρωγε σε 365 εστιατόρια μπάρμπεκιου σε ένα χρόνο\nПиле от цитрусови плодове на скара\nמה הוא אפילו כחול פטל בכל מקרה?\nספגטי עם רוטב עגבניות תות\nChive Pesto के साथ भुना हुआ फिंगरलिंग आलू\nLomo De Cerdo Con Vinagreta De Cereza\nMiksi Make Pudding kun voit tehdä suklaa Budino?\nPähkinäinen suklaa Toffee -kuori


Capoeira on yhdistelmä itsepuolustusta, tanssia, akrobatiaa ja musiikkia | Fiwuf.fi\nKielletystä katutaiteesta kansallislajiksi\nAlkuaikoinaan capoeiraa paheksuttiin Brasiliassa ja se oli monin paikoin jopa kiellettyä. Capoeiran harrastamisen rinnastettiin laiskotteluun ja tekemättömyyteen, joka ei ajan hengessä suvaittu vaan sitä pidettiin huonona käytöksenä. Vuonna 1932 Brasiliassa avattiin ensimmäinen capoeira-koulu ja viisi vuotta myöhemmin myös hallitus antoi virallisen hyväksynnän koulun toiminnalle. Koulun perustaja Mestre Bimba vaati oppilailtaan kurinalaisuutta ja kehitti capoeiraa urheilullisempaan suuntaan ja korosti itsepuolustuslajeista tuttuja liikkeitä. Samalla Bimba kehitti oman suuntauksen capoeirasta, jota kutsutaan nimellä capoeira regional. Tässä tyylisuunnassa painotetaan liikkeiden suorittamisen tekniikkaa ja tanssillisuutta. Toinen vallitseva tyylisuunta on nimeltään angola, jossa liikkeet ovat hitaampia.\nVähitellen capoeirasta tuli yleisesti hyväksyttyä ja esityksiä hyväksyttiin myös osaksi virallisia tapahtumia. Bimban avulla capoeira vakiinnutti paikkansa brasilialaiseen kulttuuriin kuuluvana perinteenä. Nykyään capoeira on Brasilian kansallislaji.\nUusia mestareita ja uusia tyylisuuntia\nBimban jalanjäljissä capoeira-kouluja avattiin muuallekin Brasiliaan ja uusia tyyliä kehittyi uusien mestarien johdolla. 1960-luvulla traditio alkoi kasvaa kiihtyvällä vauhdilla ja esiintyvät capoeira-ryhmät kiersivät kouluja ja osallistuivat kilpailuihin. Ympäri maata alettiin järjestää erilaisia capoeira-kursseja ja työpajoja, joissa eri tyylisuuntien edustajat kohtasivat ja jakoivat tietoa. Capoeirasta kirjoitettiin lehdissä ja se alkoi levitä harrastuksena myös Brasilian ulkopuolelle, ensimmäisenä New Yorkiin, jossa kaupungin brasilialaisväestö innostui lajista ja levitti sitä eteenpäin. Capoeira-kursseja tarjottiin myös maan suurissa yliopistoissa kuten Yalessa, Harvardissa ja Columbia Universityssa.\nSuomessa capoeiraa on harrastettu 1980-luvulta lähtien, mutta mitään koko maan kattavaa seuraa lajilla ei ole olemassa. Kaikissa suurissa kaupungeissa pääsee kuitenkin helposti lajin pariin.\nMusiikki ja laulu ovat erottamaton osa capoeiraa\nTanssillisten elementtien ja akrobatiasta lainattujen liikkeiden lisäksi capoeiraan kuuluu olennaisesti livemusiikki ja laulu. Laulaminen tapahtuu portugaliksi ja musiikkia tuotetaan itse kieli- ja lyömäsoittimilla. Osallistujat asettuvat rinkiin eli rodaan ja kaksi ihmistä on vuorotellen ringin keskellä, muut osallistujat pysyttelevät reunoilla. Ringin keskellä olijat luovat keskenään dialogin ja ringin reunoilla olevat osallistuvat keskusteluun kommentoimalla laulamalla, taputtamalla ja soittamalla. Capoeirassa käytettävät soittimet ovat brasilialaisia perinnesoittimia.\nRajojen ylittämistä ilman väkivaltaa\nCapoeirassa liikkeet saattavat näyttää rajuilta ja uhkaavilta, mutta siihen ei yleensä kuulu väkivaltaa tai vahingoittamista. Liikekieli on pehmeää, voimakasta ja vahvasti persoonallista. Ringin keskellä olevat eivät tappele keskenään, vaikka liikkeiden avulla yritetään kampittaa toinen. Tarkoituksena on haastaa toista yhä parempiin suorituksiin ja molemmat pyrkivät ylittämään itsensä. Liikkeitä ei oikeastaan voi sopia tai suunnitella etukäteen, sillä ideana on vastata aina toisen heittämään haasteeseen. Jokainen liike suoritetaan silti kontrolloidusti ja näyttävästi.\nCapoeira näyttää joka kerta hieman erilaiselta, sillä kokonaisuuteen vaikuttavat osallistujat, tilanne, hetki ja yleisö. Capoeira elää hetkessä. Suuremmalla porukalla ja innostuneen yleisön kannustamana suoritukset ovat erilaisia kuin pienessä porukassa, jossa vaikutus pyritään tekemään lähinnä muihin ringin harrastajiin.\n‹ Judo painottaa toisten kunnioitusta ja pehmeitä otteita\nVaativassa hapkidossa yhdistyvät useat eri tekniikat ›


Soak in air: 20.10.2010 Viimeiset sanat ja KIITOS!\nLähettänyt Asko & Irina klo 12.06\nTeidän matkakertomuksia oli kyllä mielettömän kiva lukea, kiitos teille mielenkiintoisesta blogista! Teitähän tuli jo niin hirmuinen ikävä, joten älkää ihan heti lähtekö uudelleen :)\n20. lokakuuta 2010 klo 6.36\nuskomatonta, että vuosi on ohi! blogia tulee ihan ikävä, mutta onneksi kääntöpuolella on se, että teidän kanssa voi nyt jutella ihan kasvokkain, se on paljon parempaa!\nolipa kaunis viimeiset sanat -osio, ihan tuli kyynel silmään...teillä on kyllä ollut uskomaton kokemusten vuosi! ja ihanaa, että olette terveinä ja ehjinä takaisin kotona!\nnähdään pian taas!\n21. lokakuuta 2010 klo 1.50\nAsko, vetelitkö samoilla sandaaleilla reissun alusta loppuun? Niitähän paikkailtiin jo Balilla :)\nBlogia on ollut niin kiva lukea, kiitokset siitä! Mut vielä kivempaa on, että olette tuleet takaisin!\n21. lokakuuta 2010 klo 2.42\nMeillähän on mennyt saman verran vuodessa tyttöjen luisteluun, mutta kansa tarvitsee uusia mestareita!\n21. lokakuuta 2010 klo 10.01\nHeh! Greger käyttää niitä työkenkinä, joten ei sitte varmaan tarvi uusia enää koskaan ostaa. : )\nJa mulle tulee ihan oikeesti vieroitusoireita!! Mitä mä nyt teen kun on luppoaikaa kun en voi lukea teidän juttuja????\n21. lokakuuta 2010 klo 23.06\nSamat sanat! Tervetuloa kotiin! Mutta uutta luettavaa joutuu hankkimaan, ikävä tulee blogianne.\n23. lokakuuta 2010 klo 11.07\nKomppaan Askon & Irrin viimeistä blogitusta täysin. Saman tapainen reissu vedettiin vaimon kanssa 2005-2006 ja rahaa meni kahdelta 28000, siihen sisältyi myös kaikki lennot, eli kutakuinkin saman verran. Ehdottomasti kannattaa ja se on mahdollista, suorastaan suositeltavaa :-)\nAinoa vika koko hommassa oli mielestäni se että jäi kohtalainen palo päästä uudelleen reissuun.\nKiitos A & I mukavista kirjoituksistanne!\n26. lokakuuta 2010 klo 5.17


Vertailu: 3G-dataliittymät tablet-tietokoneeseen - Digitoday - Ilta-Sanomat\nJulkaistu: 3.11.2010 12:56\nApplen iPad ja Samsung Galaxy Tab ovat tulleet Suomeen, mutta operaattoreilta ei vielä löydy tablet-tietokoneille räätälöityjä 3G-liittymiä. Elisan Panu Lehden mukaan operaattorien tablet-liittymäkilpa alkaa toden teolla vasta ensi vuonna.\nSuomen suurimmat operaattorit Sonera, Elisa ja DNA ovat kaikki alkaneet myydä Samsung Galaxy Tab -tablet -laitetta kaupoissaan. Myös Applen on arveltu tuovan iPad-laitteensa Suomeen ennen joulua. Sekä Samsungin Tabissa että Applen iPadissa on sekä wlan- että 3G-verkkoyhteydet. Uutuuslaitteet eivät tarvitse mokkulaa, sillä sim-korttipaikka on laitteen sisällä. – Tablettimarkkina käynnistyy vasta ensi vuoden alkupuolella, sanoo Elisan liittymäliiketoiminnan johtaja Panu Lehti. – Varsinaisia tablet-laitteille suunnattuja datapaketteja tulee todennäköisesti kaikille operaattoreille vasta ensi vuoden puolella. IPadeja on myyty maailmassa vasta noin neljä miljoonaa, joten se on vielä aika pieni ilmiö. Operaattorien langattoman laajakaistan tarjouksiin kuuluukin lähes aina kannettavan usb-porttiin liitettävä mokkula. Sim-kortin voi ottaa mokkulasta ja laittaa koneeseen. Tablet-tietokoneeseen parhaan 3G-liittymän valinta riippuu käyttömäärästä ja -paikoista. Tärkeintä mobiililiittymässä tietenkin on, että se toimii. Jos tablet-laitetta aiotaan käyttää esimerkiksi mökillä, kannattaa valita liittymä siltä operaattorilta, jonka verkko siellä varmimmin toimii. 3G-verkon kantavuuden voi tarkistaa Soneranhttp://www.sonera.fi/Asiakastuki/Matkapuhelin/Kuuluvuuskartta, Elisanhttp://www.elisa.fi/kuuluvuus/ ja DNAnhttp://www.dna.fi/YKSITYISILLE/MATKAVIESTINTA/KUULUVUUS/KUULUVUUSKARTTA/Sivut/Default.aspx netissä julkaisemista kuuluvuuskartoista. Verkoissa on tosin paikallisia ja yllättäviä katveita. Dataa nopeasti, mutta harvoin Jos tabletia käytetään enimmäkseen vain kotona wlan-verkon kautta ja 3G-yhteys on tarpeen vain silloin tällöin, laitetta varten tuskin kannattaa hankkia rajoittamattoman datamäärän liittymää. Silloin harvoin nettisivun sisällön kuitenkin toivoisi latautuvan tablet-laitteeseen mahdollisimman nopeasti. Soneran 11,90 euron hintaiseen Fiksunetti-liittymää voi käyttää kolmen gigatavun datamäärän lataamiseen kuukaudessa Soneran verkon maksiminopeudella 7,2 Mbps. Sopimus on kaksivuotinen, ja siihen kuuluu nettitikku. Soneralta saa nettiliittymänhttp://www.sonera.fi/puhelin+ja+liittyma/kannykalla+nettiin/vertailuhinnasto, jolla voi ladata dataa yhden gigatavun verran kuukaudessa verkon täydellä nopeudella. Nettiliittymä maksaa 9,98 euroa kuukaudessa. Soneran mukaan liittymä on tarkoitettu suurikokoisella näytöllä varustettuihin 3G-puhelimiin, joten siihen ei kuulu nettitikkua. Kannattaa kuitenkin varoa esimerkiksi videoiden katselua 3G-verkon kautta, sillä ne kuluttavat yhden gigan datakiintiön nopeasti. Tablet-kannettavansuurkäyttäjälle Jos tablet-laitetta käytetään usein matkalla ja wlan-verkkojen ulottumattomissa, kannattaa hankkia rajoittamaton datasopimus. Elisan Saunalahdella on Nopsa-pakettihttp://saunalahti.fi/gsm/gsmdatapaketti.php, jolle Elisa lupaa 3G-alueella 15 Mbps-maksiminopeutta ja rajoittamatonta datamäärää 13,90 eurolla kuukaudessa. Myös tähän kaksivuotiseen sopimukseen kuuluu nettitikku. Kärsivälliselle tai vähän lataavalle Hitaammalla ja halvemmallakin liittymällä selviää, jos tablet-laitetta aikoo käyttää wlan-verkon ulkopuolella vain harvoin, ja silloinkin kevyiden mobiilisivujen lukemiseen. DNA tarjoaa Onni-puhelinliittymäänsä 0,67 euron kuukausihintaan. Liittymään voi lisäksi tilata lisäpalveluna Matkanetti 384-datapalvelun, johon sisältyy rajaton määrä dataa, mutta vain 384 kbps-nopeudella. Kahden vuoden sopimuksen kampanjahintana on 2,95 euroa kuukaudessahttp://www.dna.fi/Yksityisille/Matkaviestinta/LiittymienLisapalvelut/Sivut/dnaMatkanetti384,512ja1M.aspx. Koko liittymän hinta on siis 3,62 euroa kuukaudessa Elisalla taas on tarjolla gsm-liittymä Saunalahti Norppa+, joka maksaa 0,66 euroa kuukaudessa. Tämän yhteyteen voi hankkia 384 kbps-nopeudella toimivan Mobiililaajakaista Mininhttp://saunalahti.fi/gsm/mobiililaajakaista.php, jonka kuukaushinta on 4,90 euroa. Koko liittymän hinnaksi tulee siis 5,56 euroa kuukaudessa.\nTablet-hype rokotti pc-kauppaa\nMaailman pc-toimitukset jäivät tutkimusyhtiö Gartnerin odotuksista heinä–syyskuussa. Osasyynä on iPadin käynnistämä taulu-pc-kohu, mikä on saanut perinteisten kannettavien ostajia odotuskannalle. Lue lisää ›\nSonera saapuu tableteihin Galaxy Tabilla\nHP:n taulu-pc pyörittää Windows 7:ää


Sanomalehtiä lukee edelleen 90 prosenttia suomalaisista - Uutismedian liitto\nUusimman Kansallisen mediatutkimuksen (KMT S17/K18) mukaan 90 prosenttia suomalaisista lukee sanomalehtiä viikoittain. Puolen vuoden takainen tulos oli 89 prosenttia, joten voidaan todeta, että sanomalehtien lukemisinnokkuus on 12 vuotta täyttäneiden suomalaisten keskuudessa säilynyt ennallaan.\nYksittäisistä lukutavoista suosituin on edelleen painettu sanomalehti, jota lukee viikoittain 70 prosenttia suomalaisista. Matkapuhelimella sanomalehtiä lukee viikoittain lähes puolet suomalaisista (47 %), tietokoneella 43 prosenttia ja tabletilla joka neljäs (23 %).\nSuomalaisista 64 prosenttia tilaa painettua tai digitaalista sanomalehteä.\nSanomalehtien lukeminen viikoittain eri lukuvälineillä 2011–2018\nMediaAuditFinland Oy:n Kansalliseen mediatutkimukseen vastasi 12 kuukauden tutkimusjakson aikana 26 022 henkilöä. Tutkimuksen toteutti Kantar TNS.\n> KMT syksy 2017/kevät 2018 lukijamäärät ja kokonaistavoittavuudet


Energiatekniikka Oy, Mänttä - Hanakat\nEtusivu Liikkeet Energiatekniikka Oy, Mänttä\nEnergiatekniikka Oy on vuonna 1981 perustettu perheyritys täynnä kokemusta ja rautaista ammattitaitoa kaikissa LVI-asioissa. Autamme niin pienissä kuin suurissakin projekteissa Pirkanmaan ja Keski-Suomen alueella.\nEnergiatekniikka Oy, Mänttä\np. 050 505 7545\nLVI-suunnittelu, tarjouslaskenta, LVI-teknikko\n050 5122 972\nmyymäläpäällikkö, työtilausten vastaanotto\n050 505 7545\nKaikki yhteystiedot sivuillamme Pyydä tarjous\nMaalämpö ja ilma-vesilämpölaitteet asiantuntemuksella\nKun haluat säästää lämmityskustannuksissa, ota yhteyttä! Meillä on laaja kokemus maalämmön ja ilma-vesilämpöpumppujen asentamisessa. Kysy tarjous Ristolta! Palvelemme myös kaikissa muissa LVI-alan remonteissa yli 30 vuoden kokemuksella.\nHanakat-laskurilla saat hinta-arvion putkiremonttisi kustannuksista.\nMyymälästämme löydät kaikki LVI-tarvikkeet. Esittelyssä kylpyhuonekalusteet ja hananäyttely samoin kuin maalämpölaitteet ja ilma-vesilämpöpumput. Tilaustuotteet seuraavaksi arkipäiväksi. Asiantunteva henkilökuntamme opastaa laitteiden valinnassa ja neuvoo, jos haluat asentaa tuotteet itse.\nLVI-suunnittelu ja KVV-työnjohto\nMeiltä myös Auto Cad-pohjaiset LVI-suunnittelmat. Toimimme myös tarvittaessa KVV-vastaavana työnjohtajana projektissasi.\nMökin jätevesihuolto kuntoon\nNykyaikaisen jätevesijärjestelmän saa asennettua mökille jopa parissa päivässä


Facebookin omistaman Whatsappin mukaan NSO:n vakoiluohjelmaa oli asennettu käyttäjien laitteille viestisovelluksen kautta. LEHTIKUVA / EMMI KORHONEN\nPäivitetty 19.7.2021 11:34\nIsraelilaislehti mukaan sortavien hallintojen uskotaan käyttäneen vakoiluohjelmaa muun muassa liki 200 toimittajan tarkkailuun.\nPegasus-haittaohjelman käytön laajuudesta kertoivat sunnuntaina Haaretzin lisäksi muun muassa yhdysvaltalaislehti , brittilehti , ranskalainen sekä saksalaiset ja . Kaikkiaan tietovuotoa on ollut tutkimassa yli 80 toimittajaa yhteensä 17 mediasta ympäri maailman.\nIntialainen tutkivan journalismin verkkosivusto kertoi, että Intiassa käytettyjä numeroita on listalla ainakin 300, ja ne kuuluvat muun muassa hallinnon ministereille, oppositiopoliitikoille, toimittajille, tutkijoille ja ihmisoikeusaktivisteille.\nNSO kiisti syytökset sunnuntaina keskittyen lausunnossaan julkaisemaan juttuun. Yhtiön mukaan juttu on "täynnä vääriä johtopäätöksiä ja vahvistamattomia teorioita". Yhtiö uhkasi ranskalaismediaa kunnianloukkausoikeudenkäynnillä.


Tervetuloa | Volta\nRebels Rescue on vapaaehtoinen, voittoa tavoittelematon 501 (c) (3) -eläinten pelastusorganisaatio, joka on sitoutunut pelastamaan kadonneita, hylättyjä, laiminlyötyjä, väärinkäytettyjä ja luovuttaneet eläimet ja sijoittamalla ne pysyviin, rakastaviin koteihin. Olemme riippuvaisia yhteisön tuesta ja tarjoamme erilaisia palkitsevia tapoja osallistua tehtäväämme lopettaa tarpeeton eutanasia.\nSuositeltavat adoptiot …\nTidbit on melkein vuoden vanha ja pelastettiin tyhjän ravintolan lähellä asuvista kissakolonioista. Hän pelkäsi ihmisiä, kun toimme hänet pelastuksemme, mutta hän on edistynyt niin paljon ja oppii olemaan rohkea. Hänellä on erittäin suloinen asenne ja hän on hyvä kaikkien kissojen kanssa. Hän ei ole koskaan hyökkääjä eikä sähise muita eläimiä vastaan. Hän on edelleen ujo, mutta tekee mahtavan kissan adoptoijalle, joka haluaa olla kärsivällinen hänen kanssaan.\nLouise on suloinen 4 kuukauden ikäinen laimennettu kilpikonna. Hän on aluksi ujo, mutta erittäin suloinen lyhyen ajan kuluttua ja paljon Temptations Treatsia! Hän viettää aamunsa juttelemalla kanssasi ennen aamiaista ja iltapäivän leikkimällä suosikkilelujensa kanssa. Hän tekisi hienosti ainoana kissanpentuna, jos haluat vain ottaa sellaisen parhaaksi ystäväksi.\nRukkaset on 5 kuukautta vanha. Hän on erittäin leikkisä ja energinen ja rakastaa leikkiä sisarensa Muffinin kanssa. Hän on ystävällinen ja utelias kissanpentu, jolla on yksi valkoinen ja yksi musta viikset kasvoillaan. Rukkaset ovat valmiita rakastavaan, ikuisesti kotiin kutsumaan omiaan.\nMuffini on 5 kuukautta vanha ja sillä on erittäin suloinen taipumus. Hän on erittäin leikkisä ja utelias ja rakastaa leikkiä tunneleita ja lyödä sisarensa Lapasen kanssa. Hänen suloinen pieni miau sulaa sydämesi. Hän tekee upean lisäyksen perheellesi ja on valmis ikuisesti kotiinsa.\nInkivääri-lasitettu leivottu Mahi Mahi\nOnko DHgate turvallinen? Lue ennen kuin ostat tavaroita Kiinasta DHgaten avulla


Keskustelu - Olen odottanut työtodistusta 3 kuukautta | Aihe vapaa | Vauva\nOlen odottanut työtodistusta 3 kuukautta\nOlen odottanut sitä kolme kuukautta ja tiedustellut asiasta kahdesti. Jokaisella kerralla luvannut aivan pian lähettää. Kyseessä kunnallinen työantaja. En viitsisi pommittaa tai kauhesti patistella, koska se vaikuttaa varmasti hänen tekemäänsä työn arviointiin. Mutta milloin kannattaa soittaa liittoon tai tehdä jotain muuta, mitä? Mikä siinä voi kestää?\nVarmaankin kiire. Kolme viikkoa nyt vielä jotenkin ymmärtäisi, mutta 3 kk on kyllä liian pitkä aika. Sano, että tarvitsen sen heti tositteeksi, niin saat ehkä viikon sisällä sen.\nTodennäköisesti siinä kestää vain se, että jonkun pitäisi miettiä, mitä siihen todistukseen kirjoitetaan. Pitää kaivaa jostain esiin työsuhteesi tarkka kesto, miettiä tehtäväsi ja vielä, millaisen arvion sinusta kirjoittaa. Eihän siihen normaalisti mene kuin 1-2 tuntia, mutta jos on koko aika kiire, niin helposti tällaisiin asiohin ryhtymistä lykkää aina huomiseen. Mutta olet ihan oikeassa siinä, että sinulla on oikeus saada todistus ja että kolme kuukautta on jo liian pitkä aika odottaa. Pyytäisin kuitenkin sitä todistusta vielä työpaikalta ennen kuin ottaisin yhteyttä muualle.\nTyötodistuksia itsekin kirjoittanut.\nklo 20:21 | 9.11.2015\nLaita viesti sekä sille ihmiselle jolta olet alunperin sitä pyytänyt että myös hänen esimiehelleen ja/tai henkilöstöpäällikölle ja anna tiukka raja, että tarvitset xx.xx mennessä.\nJos ei vielä sittenkään tule, niin heti uusi viesti, jossa maininta, että valitettavasti sinun täytyy nyt viedä tämä asia aviin, koska nyt ihan oikeasti todistuksen tarvitset.\nklo 20:22 | 9.11.2015\nOnko sulla lukihäiriö tai jokin muu hahmottamisen häiriö, koska sulla kestää 1-2 tuntia työtodistuksen tekemiseen? On olemassa ihan laki joka velvoittaa työnantajaa ja 3kk oikeuttaa jo korvauksiin jos nillittämään ruvetaan. Palkanlaskijalta saa parissa minuutissa kaikki tarvittavat tiedot eikä parin virkkeen palautteeseen mene kuin toiset kaksi lisää. Todistuksen viivyttäminen on vähintään välinpitämättömyyttä ellei jopa vallankäyttöä ja kiusantekoa.\nklo 20:23 | 9.11.2015\nOta yhteys työsuojeluun. Ne soittavat sieltä työnantajalle.\nklo 20:27 | 9.11.2015\nSiis itsekin olen sitä mieltä, että tässä on kysymys vallankäytöstä. Lähdin kuitenkin ihan hyvissä merkeissä työpaikalta, joten en ymmärrä miksi ei voi edes jotain neutraalia palautetta kirjoittaa nopsaan. En haluaisi ottaa yhteyttä mihinkään ns. ylemmälle taholle, koska uskon että siitä tulee ongelmia (jos esim. jatkossa joku tuleva työnantajani soittaa tälle työtodistuksen kirjoittajalle). Kai se pitää vain lähettää uusi viesti. ap\nPyydä ilman arviointia, ja sano että tarvit sen työvoimatoimistoon.\n"Työtodistus annetaan viivytyksettä, suositeltavaa on tehdä se viikon sisällä työntekijän pyynnöstä."\nEhkä puolisen tuntia on yleisempi kesto, ellei sitten ole ollut joku sekava tapaus.\nEi ole lukihäiriötä ja olen koulutukseltani tohtori. Oletko tullut ajatelleeksi, että joka paikassa asiat eivät suju yhtä suoraviivaisesti kuin sinun työpaikallasi. Nykyisin meillä hommat toimivat jo toisin, mutta vielä 5 vuotta sitten työtodistusta kirjoittaessa piti ihan itse kaivaa mapeista tiedot työntekijän työsuhteista. Eri vuosien tiedot olivat omissa mapeissaan. Myös työtehtävät ovat meillä sen verran moninaisia, että pitää oikeasti miettiä, mitä tehtävän kuvaukseen kirjoittaa. Ja sitten vielä se arvostelu, jonka miettiminen ei ole aina helppoa. Mitä kirjoitat tyypille, joka selvästi yritti parhaansa, mutta jonka tiedot ja taidot eivät vain olleet tehtävän tasolla.\nEn minä ole kuitenkaan koskaan viivyttänyt kenenkään työtodistuksen kirjoittamista kuukausitolkulla. Halusin vain sanoa sen, että ap:n tapauksessa tuskin on kysymys mistään tarkoituksellisesta kiusaamisesta, vaan yksinkertaisesti vain siitä, että todistuksen kirjoittaja on muiden kiireiden takia lykännyt todistuksen kirjoittamista paljon pitempään kuin on hyväksyttävää.\nklo 22:45 | 9.11.2015\nKyllä, ota yhteys työsuojeluun. Työtodistus on annettava. Se on lakisääteistä. Ja muista myös, että huonoa arvolausetta ei saa antaa työntekijälle.\nOta yhteys työsuojelupiiriin, sieltä lakimies ottaa yhteyttä työnantajaan.\nklo 22:54 | 9.11.2015\nKirjoita ne päivät paperille vie allekirjoitettavaksi se paperi siellä pomolle. Tai onko se sihteeri, joka kirjoittaa. Haet nimmarin, että pääset eteenpäin ja uutta työtä hakemaan.\nEi siihen tarvitse arviointeja. Tai nekin voit itse kirjoittaa ja allekirjoituttaa. Kuulostaa, että on ressikiire siellä toisessa päässä.\nMä menisin valmiin lapun kanssa missä olisi työsuhteen kesto ja paikka ja työtehtävät ym. Mitä pitää olla.... ja pyytäisin allekirjoituksen.\nklo 22:58 | 9.11.2015\nArvio kirjoitetaan vain jos työntekijä sitä pyytää. Joten edellä kirjoittanut tohtori ei kyllä sillä voi perustella vitkastelua.\nklo 7:34 | 10.11.2015\nOletko sinä pyytänyt arvostelua työtodistukseen? Tiedäthän, että sitä ei saa laittaa, jos ei erikseen pyydetä, eikä negatiivisia ensinkään.\nAVI:n työsuojeluviranomainen voisi auttaa tässä asiassa nopeimmin.\nUutta työtä sinä voit hakea kaiken aikaa, ei sitä estä työtodistuksen puuttuminen edellisestä paikasta. Työttömyyskorvausta et saa ennen kuin olet toimittanut työtodistuksen, mutta sitä et ilmeisesti ole hakemassakaan.\nTiedoksi "tohtorille", että useimmissa työpaikoissa, myös kunnissa työtodistukset tekee palkanlaskija, ja esimies kirjoittaa vain nimensä. Totta on, että vanhoista työsuhteista voi joutua kaivelemaan arkistoa pitkäänkin ennen kuin löytyy, jos löytyy sittenkään.


Opas yrityksille toiminnan dokumentointiin ja tallentamiseen - Agricolan uutis- ja keskustelufoorumit\nOpas yrityksille toiminnan dokumentointiin ja tallentamiseen\nViesti Kirjoittaja Tapio Onnela » 11.10.17 12:33\nVerkkojulkaisu Yritys – tallenna toimintasi! rohkaisee suomalaisia yrityksiä oman toimintansa dokumentoimiseen sekä nykyhetken tasolla että menneisyyteen suuntautuen. Näin yritys tulee tallentaneeksi tulevaisuuden kulttuuriperintöä silloin kun se on järkevintä eli nykyhetkessä.\nTietopaketti kertoo siitä, millaisia mahdollisuuksia yrityksillä on oman toimintansa tallentamiseen ja mitä oman toiminnan tallennus konkreettisesti on. Esiin nousevat myös tallentamisen hyödyt, kuten työntekijöiden sitouttaminen, tallennetun aineiston retrovaatiopotentiaali ja brändiarvon vahvistaminen.\nTosielämään pohjautuvat esimerkit kertovat käytännönläheisesti siitä, mitä tallennettava kulttuuriperintö voi olla ja miten sitä tallennetaan eri toimijoiden välisellä yhteistyöllä. Tallentajana voi olla yritys itse tai jokin ulkopuolinen toimija, kuten ryhmä yrityksen eläköityneitä työntekijöitä. Museot tarjoavat mielellään yrityksille ammattitaitoista tallennuspalvelua. Tällöin tallennettavan kohteen on hyvä osallistua tallentamisen kustannuksiin. Tallentaessaan itse omaa toimintaansa yritys pääse alkuun Yritys – tallenna toimintasi! -tietopaketin avulla.\nJulkaisun on tuottanut Kulttuuriperinnön pelastuksen ABC, joka on Suomen ammatillisten museoiden tallennus- ja kokoelmayhteistyöverkosto Takon tuotantoa ja palveluja tallentavien museoiden yhteishanke. Julkaisu on tarkoitettu sekä suoraan yritysten käyttöön että museoiden avuksi yhteistyöhön oman tallennusalan yritysten kanssa. Sen tausta-aineistona on kysely, joka hankkeessa tehtiin suomalaisille palvelu- ja teollisuusalan yrityksille.\nVerkostohanke on saanut tukea Museoviraston innovatiivisesta hankerahoituksesta. Hankkeessa on tuotettu myös museoille tarkoitettu verkkojulkaisu Pelastusdokumentoinnin parhaat käytännöt.\nVerkkojulkaisuun pääset tästä:\n* Yritys – tallenna toimintasi! Kristiina Huttunen. Suomen museoliiton julkaisuja 74. Suomen museoliitto 2017.\nLähde: Museoliiton tiedote


Jääkenttien tilanne ja vähän latujenkin | Keski-Häme\nJääkenttien tilanne ja vähän latujenkin\nJäälle pääsee jo! Kuva: Colourbox\nHämeenlinnassa jääkenttiä hoidetaan hoitoluokituksen mukaisessa järjestyksessä sääolojen mukaan. Pitäjissä ykkösluokassa on vain Konnarin kenttä, jota jäädytetään myös viikonloppuisin.\nKakkosluokkaan kuuluvat kaukalokentät hoidetaan pääsääntöisesti arkisin normaalin työajan (ma–pe klo 7–16) puitteissa. Keski-Hämeen ilmestymisalueen kaukalokentät ovat Hauholla Eteläinen, Hauhon yhtenäiskoulu ja Alvettula, Tuuloksessa Pohjoisten kaukalo ja Tuuloksen koulu, Lammilla Hakkala.\nPuistokentät: Tuuloksen Mäntynummi ja Lammilla Isolukkari ja Kirnumäki hoidetaan arkisin normaalin työajan puitteissa.\nLuistelukunnossa ovat tällä hetkellä Konnarin kentän lisäksi kaikki muutkin pitäjien kentät, paitsi Tuuloksen Mäntynummi on vielä hieman vaiheessa. Tuuloksessa voi luistella Pohjoisten kaukalossa sekä Tuuloksen koululla.\nLatuja vielä vähän\nPitäjien laduista lehden painoon mennessä vain Konnarin 5,2 kilometrin valaistu latu oli kunnostettu, viimeksi 9.1.\nHauhon ja Tuuloksen latujen kunnostuksesta kaupungin latukartta kertoo karua viestiä: ”Kunnostus lopetettu, ei käytössä”. Sosiaalisen median tiedot ovat kuitenkin latukarttaa tarkempia, ja tietävät Hauhon kolmen kilometrin valaistun ladun olevan jo hiihtokunnossa.\nKonnarin ladulla on katsottavissa myös latukamera.\nEdit 14.1. klo 14.30: Tuuloksen valaistu latu on kunnostettu torstaina 10.1. Latukarttaa on päivitetty. Tuuloksen ladun kerrotaan tulleen kuntoon 9.1. ja Hauhon laduista niissä kohdissa, missä torstaina luki ”Kunnostus lopetettu, ei käytössä”, lukee nyt: ”Ei käytössä”.


Mies sai parkkisakon – löi ja potki pysäköinninvalvojaa - Rikos - Uutiset - MTV.fi\nMies sai parkkisakon – löi ja potki pysäköinninvalvojaa Rikos\nJulkaistu 10.02.2013 11:38\n(Päivitetty 10.02.2013 11:47)\nSakkolappu auton ikkunassa. Kuva on kuvituskuva.\nPysäköinninvalvojat joutuivat solvauksen – ja toinen heistä jopa väkivallan kohteeksi eilen iltapäivällä Sörnäisissä Helsingissä. Pysäköinninvalvojat olivat olleet kirjoittamassa pysäköintivirhemaksua väärin pysäköidylle autolle. Auton kuljettaja tuli paikalle, eikä suostunut ottamaan virhemaksua vastaan.– Valvojat olivat ilmoittaneet lähettävänsä maksun postitse. Tällöin mies alkoi solvata valvojia, sekä löi ja potkaisi toista heistä, kertoo tutkinnanjohtaja Toni Uusikivi.\nPysäköininvalvoja ei saanut vakavia vammoja. Valvojat tekivät rikosilmoituksen myöhemmin samana päivänä. Nelikymppistä miestä epäillään virkamiehen väkivaltaisesta vastustamisesta, pahoinpitelystä ja kunnianloukkauksesta.– Molemmat pysäköinninvalvojat olivat naisia ja joutuivat kokemaan tällaista väkivaltaa työtehtävässään, mikä on todella ikävää, sanoo Uusikivi.Uusikiven mukaan vastaavanlaiset tapaukset eivät ole kovin harvinaisia Helsingissä. (MTV3)\nLeppoisa aamu muuttui järkytykseksi: Kirvesmies yritti sisään Karhuemo ammuttiin - poliisi epäilee myös pennun kuolleen pesähäirinnässä


Kirjoitettu 4 toukokuun, 2019 4 toukokuun, 2019 julkaissut Anu Mahlamaki\nSanonta ”ei tarvitse mennä merta edemmäksi kalaan” kuvaa erinomaisesti Lauttasaarta. Täältä löytyy paitsi kalaa myös paljon muuta. Saarella yhdistyvät luonnonrauha ja kodikas kaupunkilaisuus.\nTämä Wikitravelista vaikutteita saanut kooste täydentyy ajan myötä. Kirjoittelemme tämän lisäksi myös blogeja kotisaarestamme, jotka tulemme linkkaamaan tälle sivulle.\nYleistä – Understand\nLauttasaari (ruotsiksi Drumsö) sijaitsee vain viitisen kilometriä Helsingin keskustasta. Mantereen ja saaren välissä on kuitenkin parin sadan metrin levyinen salmi, joka erottaa Lauttasaaren Helsingistä. Eron huomaa paitsi rakennuskannassa myös rantojen luonnonmukaisuudessa. Siinä missä Helsingin puoleiset rannat ovat tasaisia täyttömaarantoja, Lauttasaaren rannat ovat vielä toistaiseksi luonnon muovaamia. Länteenpäin mentäessä raja Lauttasaaren ja Espoon välillä on huomaamattomampi.\nIlmasto – Climate\nLauttasaaressa vallitsee selkeä meri-ilmasto. Eron mannerilmastoon huomaa etenkin alkutalvesta. Ensilumi Lauttasaareen saapuu selkeästi mannerta myöhemmin. Talven lumisuus ja kevään saapuminen puolestaan riippuvat täysin Itämeren jääpeitteen laajuudesta ja paksuudesta. Kesällä saaren lämpötila on manneraluetta viileämpi ja tasaisempi. Mereltä tulevat merisumut valtaavat ajoittain Lauttasaaren viilentäen lämpötilan.\nIhmiset – People\nKaupunginosan selkeät rajat ovat olleet pohjana Lauttasaaren omalle identiteetille. Ihmiset ovat ylpeitä saarelaisuudestaan. Etenkin nuoremmilta saarelaisilta kysyttäessä he ilmoittavat kotipaikakseen nimenomaisesti Lauttasaaren, eikä Helsingin. Facebookissa paikka kerrotaan usein termilla ”Lauttasaari, Onnellisten saari”. Tämän tavan historiaa ei kukaan tunnu tietävän, mutta tätä käyttävät usein juurikin saarelaiset itse.\nLauttasaarelaiset ovat ylpeitä saarestaan ja esittelevät sitä mielellään vierailijoille. Vierailijoilta odotetaan kuitenkin tiettyjä käyttätymissääntöjä. Esimerkiksi pyöräilijöiden, kuten muidenkin tiellä liikkuvien, tulee noudattaa liikennesääntöjä. Myös roskaamiseen tai säännöistä poikkeavaan auton parkkeeraamiseen voidaan kommentoida melko kärkkäästikin.\nPuhu – Talk\nLauttasaaren väestöstä 78,9 % on suomenkielisiä, 13,8 % ruotsinkielisiä ja 7,3 % muunkielisiä. Myös englantia puhutaan yleisesti.\nVuoteen 1919 asti Lauttasaari oli osa Helsingin maalaiskuntaa, jolloin se siirtyi osaksi Huopalahden kuntaa. Vasta vuonna 1946 Lauttasaari liitettiin Helsingin kaupunkiin.\n1900-luvun alkuvuosikymmeninä saarella oli kartanon lisäksi vain huvila-asutusta. Vuonna 1911 Julius Tallbergin ostettua Lauttasaaren kartanon hän alkoi kehittämään saarta. Saarella muun muassa kulki vuosina 1913–1917 hevosvetoinen raitiovaunu ja aina vuoteen 1947 asti vierailijoita palveli merikylpylä sekä kahvila nimeltä Drumsö Casino.\nKun siltayhteys mantereelle vuonna 1935 valmistui, alkoi suuri muutos ja ensimmäiset kerrostalot nousivat pelloille.\nAlueet – Regions\nLauttasaaren eri alueet hahmottuvat niemien ja kallioiden mukaan\nSaaren pohjoisosa kulkee myös nimellä vanha Lauttasaari, ja alue sijaitsee Lauttasaarentien molemmin puolin. Asuntokanta on pääosin 1940- ja 50-luvun rakennuksia ja maisemana melko tyylipuhdasta puutarhakaupunkia. Kotkavuoren huippua koristi aiemmin Lauttasaaren kuuluisa vesitorni. Lauttasaaren metroasema sijoittuu tälle alueelle.\nSaaren keskiosassa kohoaa Myllykallio. Korkealle kohoavan kallion rinteiltä löytyy Lauttasaaren kirkko, Lauttasaaren ala-aste sekä Lauttasaaren yhteiskoulu. Myllykalliota kiertävän Isokaaren varrella jatkuu 50-luvun puutarhakaupunki, ja tästä alaspäin mentäessä rakennukset mataloituvat ja vaihtuvat osittain omakotitaloiksi. Rannalta löytyy vielä Länsiulapanniemen kesämaja-alueet.\nVattuniemi on suurin alueista. Alunperin tämä osa Lauttasaarta rakennettiin teollisuusalueeksi mutta 80-luvulta lähtien teollisuuskiinteistöjen tilalle on noussut asuntoja. Vattuniemi on tällä hetkellä muuttuvin ja kehittyvin Lauttasaaren osa.\nVattuniemestä on kehittymässä Lauttasaaren toinen keskus kauppoineen ja ravintoloineen. Sieltä löytyy myös iso venesatama sekä veneisiin ja veneilyyn keskittyviä palveluja. Vattuniemen eteläkärjessä sijaitsee saaren laajin viheralue, Veijarinpuisto tai paikallisella kielellä ilmaistuna Ryssänkärki.\nLänsiväylän pohjoispuolella sijaitsee Katajaharju. Katajaharjun ranta-alueilla talot ovat rivi- tai omakotitalot ja harjun päällä olevat kerrostalot ovat pääosin 1960-luvun tuotantoa.\nPuutarhakaupunki; vihreitä puita ja sinistä taivasta talojen välissä\nTule – Get in\nViisumi – Visa\nLauttasaaren ei tarvitse erillistä viisumia, mikäli omaat oikeuden oleskella Suomessa.\nOhjeet maahantuloluvan hakemisesta Suomeen löytyy täältä.\nMetrolla – By underground\nHelsingin metro kulkee länteen Lauttasaaren alitse. Saarella on kaksi metroasemaa:\nLauttasaaren metroasema saaren keskiosassa. Käynnit Gyldenintielle ja Otavantielle (ostoskeskus Lauttis).\nKoivusaaren metroasema on tiettävästi maailman ainoa merenalainen metroasema. Täältä on uloskäynti myös Lauttasaaren länsirannalle.\nAutolla – By car\nLänsiväylä jakaa Lauttasaaren kahtia. Tältä moottoritieltä pääsee saarelle kahta eri ramppia pitkin. Pysäköinti on saarella joko maksullista tai rajoitettu pysäköintikiekolla, yleensä neljään tuntiin kello 8-18 välillä. Viikonloppuisin ja pyhisin pysäköinti on ilmaista. Särkiniementiellä on erillisiä rekka-autojen parkkeja.\nPyörällä – By bike\nPyörällä kulku Helsingin suuntaan tapahtuu Lauttasaaren vanhaa siltaa pitkin. Espoostapäin tultaessa kannattaa käyttää länsiväylän pohjoispuolella kulkevaa kevyenliikenteen väylää. Katajaharjun kärjestä kulkee kevyenliikenteen silta myös viereiseen Kaskisaareen.\nVeneellä – By boat\nNimestään huolimatta Lauttasaareen ei tällä hetkellä, valitettavasti, ole lauttaliikennettä. Omalla veneellä tulijoita palvelee esimerkiksi HSK:n vierasvenesatama.\nLiiku – Get around\nBussilla – By Bus\nBussit 20, 21, 21B sukkuloivat Lauttasaaren sisällä. Helpoin paikka päästä kyytiin on Lauttasaaren metroaseman Gyldenintien sisäänkäynnin edestä.\nReittiopas kertoo ajakohtaisen aikataulun ja reitit.\nKesäisin pyörä on näppärä väline liikkumiseen. Jos ei ole omaa pyörää, kaupunkipyöräparkkeja on ympäri saarta.\nKävellen – Walk\nKävely on Lauttasaaressa suosittua. Tietyillä ranta-alueilla, samoin kallioilla se on myös ainoa sallittu liikkumismuoto.\nPotkulaudalla – By Kickboard\nKevään tullen potkulautojen määrä Lauttasaaren kaduilla alkaa lisääntymään. Potkulautaileva populaatioon on iältään melko nuorta, mutta potkulautojen käyttö on sallittu ja hyväksyttävää myös vanhemmalta populaatiolta.\nNäe – See\nLauttasaaren kartano (blogi tulossa)\nKoneen Säätiön uusi toimitila. Säätiön tavoitteena on tehdä kartanosta avoin kohtaamisten ja monialaisen vuorovaikutuksen paikka tieteen ja taiteen kentällä.\nMyllykallion kupeessa oleva kirkko on 50-luvun suunnittelun tyylipuhtaita esimerkkejä. Kesällä 2019 kirkko on remontissa.\nTee – Do\nPuistoja/Metsiä – Parks/Forest\nLauttasaari on tunnettu luonnosta ja luonnonmukaisista puistoista. Luonto saarella on hyvin monimuotoista ja tärkeä osa saarelaisten ihan jokapäiväistä elämää.\nSuurin osa Lauttasaaren rannoista on vapaasti kaupunkilaisten kuljettavissa. Rannoilla on sekä laajoja aaltojen tasoittamia kallioita, mutta myös eläimille tärkeitä kaislikkoja löytyy etenkin saaren pohjoisrannalta. Särkiniementien viereiset rämeet ovat myös oleellinen osa Lauttasaaren luonnon monimuotoisuutta.\nSaarelta löytyy myös korkeita kallioita sekä hiekkaharju.\n(näistä lisää tulevissa blogeissa)\nLeikkipuistoja – Playgrounds\nAimo Tukiaisen -puisto\nUimarantoja – Beaches\nKasinonranta Lauttasaaren suurin ja tunnetuin uimaranta. Kesällä rannalla myös kahvila ja uimavalvoja\nLisäksi useita muita pienempiä rantoja.\nBirth watch – Lintubongausta\nTalviaktiviteetteja – Winter activities\nHiihto – Skiing\nHeti kun maa saa pysyvän lumikatteen lauttasaarelaiset rientävät hiihtämään Pajalahden puistoon. Tallbergin puistotien eteläpuolella hiihdetään noin kilometrin mittaista yhteistyöllä tehtyä latua. Myös kaupunki on toisinaan käynyt tekemässä ladun ihan koneella.\nUsein, jopa ihan normaalilumisina talvina, Lauttasaaressa voi vapaasti hiihtää myös kaikkialla muuallakin, ihan vaikka keskellä katua, kunhan välttää joukkoliikennekatuja.\nJääpeitteen salliessa hiihtoalue laajentuu myös ympäröiville merialueille. Merivirtojen ja mm. laivaliikenteen vuoksi jäät ovat usein petollisia.\nLuistelu – Skating\n(Blogi tulossa talvella 2019-2020)\nHiihtoa Pajalahden puistossa\nSyö – Eat\nLevant Lauttasaari – Middle eastern/ Lebanese\nTrattoria Limone – aito Italainen tunnelta, meidän suosikki.\nHappy Friends –\nBlue Peter – Perinteikäs pursiseura- ja merenrantaravintola\nRavintola Lumbini – Nepalilainen menu\nRavintola Rugosa –\nRavintola Borneo – Autentista Kotiruoka Malesiasta\nOutoa kyllä saarelta ei löydy ensimmäistäkään hampurilaisravintolaa. Tiedätkö sinä sellaisen?\nDrink – Juo\nCafes – Kahviloita\nMakers Kahvila on hyvän olon kahvila, jossa hyödynnetään luomua, suomalaisuutta, ja josta löytyy myös gluteenittomat ja vegaaniset vaihtoehdot.\nCafe Mutteri on pieni mutta perinteinen kahvila heti Lauttasaaren sillan kupeessa. Se on perustettu jo vuonna 1927 lauttaliikenteen asiakkaiden tarpeisiin.\nPaseo Cafe & Grill Vattuniemen kärjessä ulkoilualueella sijaitseva tunnelmallinen ja monipuolinen kahvila. Valikoimissa on kahvin ja makeiden lisäksi myös ihan ruokaa.\nKahvila Kasinonranta on uudistumassa alkukesästä 2019 🙂\nEspresso House – Lauttiksen ostoskeskuksessa. Pieni mutta hyvän tuntuinen valikoima.\nKaunis Kampela – perinteinen seurustelu- ja olutravintola Lauttasaarentiellä. Olutvalikoima tyydyttää vaativampaakin asiakasta.\nOlutravintola Sidewalk – Kauppakeskus Lauttista vastapäätä oleva pieni mutta hyvän tunnelman omaava, nuorempaa asiakaskuntaakin puoleensa vetävä paikka.\nPub Pikku Katti – aitoa suomalaista baarikulttuuria. Pieni mutta tunnelmallinen baari.\nValtiolliset alkoholimyymälät – Government Monopoly Stores\nAlko Lauttasaari. Lauttasaarentie 28, 00200 Helsinki (ostoskeskus Lauttis)\nValuutta – Currency\nLauttasaari käyttää valuuttana Euroa. Pankki ja luottokortit ovat kaikkialla poikkeuksetta käytössä. Saaren ainoat pankkiautomaatit (ATM) löytyvät Lauttiksen ostoskeskuksesta ja Itälahdenkadun kauppakeskuksesta (S-Market).\nHintataso – Costs\nVaikka kiinteistöjen hinta Lauttasaaressa on Suomen keskitasoa korkeampi, kulutushyödykkeiden hinta ei selkeästi eroa muusta Suomen hintatasosta. Saarelta löytyy ainakin yksi outlet Vattuniemestä, ja usein eri tuotteiden ystävänmyyntejä.\nVeneily – Boating\nVattuniemen itälaidalla on runsaasti veneisiin, veneilyyn sekä vesiurheilulajeihin keskittyviä palveluja.\nVaatteet/Asusteet – Clothes\nNuku – Sleep\nHotelleja Lauttasaaressa ei ole, ja lähimmät hotellit sijaitsevat Ruoholahdessa ja Hanasaaressa. Erikokoisia asuntoja saa vuokralle myös lyhyemmäksi aikaa. Esimerkiksi täältä tai täältä.\nPysy turvassa – Stay safe\nLauttasaari on varsin turvallinen kaupunginosa normaalia varovaisuutta noudatten.\nHätänumero – Emergency or Fire\nSoita 112 – Dial 112\nPysy Terveenä – Stay Healthy\nPäivystävää sairaanhoitoyksikköä saarelta ei tällä hetkellä löydy.\nLähin julkinen päivystys on HUS Meilahti. Ennen päivystykseen hakeutumista suositellaan soitettavan päivystysapupuhelimeen 116 117.\nGSM-verkko toimii kaikkialla saarella. Ilmainen, toimiva wlan yhteys löytyy ainakin kauppakeskus Lauttiksen kahvila Espresso Housesta.\nLue lisää – More about Lauttasaari\nPosted in LAUTTASAARIAvainsanat: HELSINKI, LAUTTASAARI, SUOMI


10 suoraa kysymystä rahasta - Sara Tickle\n10 suoraa kysymystä rahasta\t26 February, Feb 2019 - 19:48\nPosted at 19:48h in Uncategorized\tby\tSara 60 Comments\nTosi kiva postaus! Oon ollu ite koukussa noin 2,5 vuotta sijoittamiseen ja säästämiseen ylipäätään ja kaikki raha-aiheiset postaukset kiinnostavat. 🙂 Ehdottomasti sitä mieltä, että rahasta pitää puhua yhä avoimemmin! Vaikka esim. omat sijoitukset osakkeisiin ja rahastoihin on vain 10% sun summasta tällä hetkellä (varsinkin kun vasta pari kk sitten siirtyi opiskelijaelämästä työelämään), ei suorapuheisuus silti aiheita ikäviä tunteita, päin vastoin. 😀 Oon seurannu sun blogia jo vuosikausia ja saat olla kyllä ylpeä siitä, kuinka hyvin menestyt nykyään 🙂\nHei ihan mahtava kuulla. Olisi tosiaankin kiva tehdä säästämisestä sisältöjä – otan tästä kopin ehdottomasti! Olis myös kiva haastatella ammattilaisia/alaa opiskelevia, jotta saisi sellaisenkin kulman mukaan! 🙂\nJättimäinen kiitos, arvostan suuresti <3\nKiitos tästä postauksesta. 🙏🏼 Tosi tärkeää ja avointa keskustelua rahasta. Oot boss lady! ❤\nMimmi <3 Kiitos muru! Tärkeä aihe!\nHuippua, että kirjoitat näin rehellisesti ja avoimesti raha-asioista! Tätä tarvitaan enemmän, jotta eriarvoisuutta ja ongelmia saadaan kitkettyä. Vaikka itse elän hyvin erilaisessa taloudellisessa tilanteessa kuin sinä, tälläinen postaus antaa motivaatioboostin korkeakouluun pääsyyn ja tulevaisuuden vauraampaan taloustilanteeseen. Oot kunnon bosslady ja arvostan hurjasti sinun neutraalia asennetta kertoessasi taloudestasi! Tää on tärkeää työtä myös ihan jo siksi, että kaikki eivät saa tervettä rahakäsitystä kotoa ja monelle aikuisellekin nämä postaukset saattaa avata ihan uudenlaisia mahdollisuuksia, kun säästämisen ja järkevän rahankäytön mahdollisuuksista puhutaan. Toki unohtamatta sitä, kuinka tärkeää on käyttää rahaa myös omaan hyvinvointiin, eikä säästää sen kustannuksella. Kiitos, että puhut avoimesti haastavammistakin aiheista, kuten rahasta ja ympäristöasioista reaktioita liikaa pelkäämättä. Ihanaa kevättä sulle Sara, oot huippu mimmi!!\nIso iso kiitos tästä kommentista, niin tärkeitä pointteja! Mun mielestä rahankäytöstä ja säästämisestä puhuminen kuuluisi jo peruskoulun opetusohjelmaan. Miten suuri apu siitä olisikaan!\nMeidän on pakko alkaa puhumaan näistä ääneen, jos halutaan muutosta! Musta läpinäkyvyys on aina pelkästään positiivinen juttu.\nKiitos sanoistasi, ne merkkaa paljon <3\nPosted at 20:58h, 26 February Reply\nTosi mielenkiintoinen teksti! 🙂\nKiitos tästä! Tosi mielenkiintoista nähdä aivan eri alalla työskentelevien ihmisten tuloja ja menoja. Ihmisten palkoista pitäisi puhua enemmänkin, ja siitä, miten ihmiset yleensä säästävät ja mihin. En ymmärrä miksi asia on yhä tabu tänä päivänä. Täytyy sanoa, että hitsi miten mielettömät tulot teidän alalla on. Aika mahtavaa nähdä omanikäisteni naisten vetävän tälläsiä palkkoja suhteellisen ”uudella” alalla. Hieno juttu!\nPosted at 07:45h, 27 February Reply\nJust näin! Mua ainakin kiinnostaa kuulla toisten rahankäytöstä ja säästämisestä. Mihin rahaa ylipäätään arjessa laitetaan, kuinka paljon siitä jää käteen ja millaiset sijoituskohteet on koettu toimiviksi. Eiköhän aloiteta tästä kunnon juttusarja! 🙂\nPosted at 21:07h, 26 February Reply\nTosi mielenkiintoinen juttu, ois ehdottomasti kiva kuulla lisääkin 🙂 ois kiva lukea kuinka te jaatte miehen kanssa kuluja ja kuinka mahdolliset tuloerot vaikuttaa.\nomat tulot on murto-osa noista, mutta sijottaminen/säästäminen on silti tosi tärkeää itselle. Vaikka menis vaan 10e kuussa niin sekin parempi kuin ei mitään.\nOman työn puolesta aloin miettiä, että ootko minimimäärällä yel-vakuutettu ja turvaat sitä puolta sijotuksilla ja säästöillä vai onko tulojen mukaan? 🙂\nMahtava kuulla! Ja hyvä idea tuo kulujen jako!\nSIjoittaminen kannattaa, vaikkakin sitten se 10e kuussa. Ja mä aloitin rahastosijoittamisen about tollasilla summilla 8 vuotta sitten!\nJoo just näin. Maksan yeliä kuussa about 200e ja juurikin kuukausittaisilla rahastosiirroilla ja sitten kertasijoituksilla oon kattanut osaltani noita Yel-maksuja! Luotan enemmän rahastoihin kuin eläkejärjestelmään :S\nJust tämä! Ihan samat fiilikset YEL-maksuista, joten kiva, kun joku sanoo ääneen tämän. 🙂\nPosted at 21:00h, 27 February Reply\nPosted at 21:13h, 26 February Reply\nYes Sara! Komppaan muita: arvostettavaa, että puhut aiheesta ja toivon, että muutkin bloggaajat nappaa haasteen! Blogimaailmassa monet eivät puhu tuloistaan, vaikka niistä olisi mielenkiintoista kuulla ainakin näin lukijan näkökulmasta. Ehkä monet bloggarit eivät vain puhu rahasta siksi, ettei siitä yleensäkään ole julkisuudessa ollut tapana puhua…?\nTai ehkä ajatellaan, ettei haluta herättää närää tai kateutta lukijoissa? Kuitenkin mahdolliset kateuden tunteet lähtevät lukijasta itsestään ja niiden ilmetessä voi pohtia, mistä oikeastaan edes on kateellinen ja voiko näin omasta elämästä muuttaa jotain. Pienen kateuden tunteen voi myös kääntää voimavaraksi 😉\nNo tämä pelkkää omaa pohdintaa tietysti.\nKaikkea hyvää sinulle Sara ja jatkan ilolla blogisi lukemista.\nPosted at 22:15h, 26 February Reply\nPakko sanoa, että kaikilla ei ole mahdollisuutta päästä yhtä korkeisiin kk-palkkoihin, vaikka haluaisi. Totta kai on paljon itsestä kiinni, mutta se on p-puhetta, että jokainen voisi realistisesti haaveilla moisista. Palkkatyössä normi rivityöntekijänä on realistisempaa tienata 30 k. Ja elämän viisaus; rahaa osaa arvostaa vasta sitten, kun sitä ei ole.\nIhan tosi hyvä pointti! Mulle tää läpinäkyvyys kolahti aika kovaa kun ostin Lovialta ekolaukun. Laukussa lukee koodi, jonka kautta pääsee tutkimaan laukun DNA:n. DNA-sivulle oli eritelty tarkkaan mistä laukun hinta koostuu, mukana oli siis ihan kaikki kulut: valmistuskulut, logistiikkakulut, voitot jne. Tästä rehellisyydestä tuli jotenkin ihan hurjan hyvä fiilis. En jotenkin odottanut, että tulisi näin hyvä fiilis. En ole aikaisemmin ajatellut, että minua kiinnostaisi mistä tuotteen hinta koostuu, mutta kyllä minua kiinnosti. Ihan hurjasti. Aloin miettimään että miksei tätä läpinäkyvyyttä harrasteta kaiken kohdalla.\nKun asioista puhutaan läpinäkyvästi, epäröinti ja arvuuttelu häviävät. Ja juurikin mitä sanoit, että tuo kateuden tunne voi vaihtua esimerkiksi arvostukseksi tai kiinnostukseksi.\nMainiota pohdintaa, kiitos kommentistasi! 🙂 Pelkkää hyvää myös sulle!\nAivan mahtavaa, että suomessakin alkaa pikku hiljaa rikkoutua tämä palkka/raha tabu. Kiitos tästä postauksesta! Varsinkin naisille on todella tärkeää, että puhutaan avoimesti tuloista ja kannustetaan toisia.\nAmen! Iso kiitos <3\nHuikeeta Sara! Ihan mahtavaa kuulla näitä, kuinka naiset ovat menestyneet ja vielä näin uudella alalla. Työn puolesta näen jonkin verran eri firmojen palkkatietoja, ja samaa luokkaa sun kanssa tienataan keskikokoisten firmojen johtoryhmissä! Facebookin eräässä naisyhmässä oli vastikään myös varsin avointa palkkakeskustelua – hienoa, että näistä asioista puhutaan yhä avoimemmin. Komppaan täysin tuota, että ystäväpiirissä olisi tärkeää pystyä puhumaan rahasta, jotta voi tukea toisia eteenpäin. Oot super!\nKiitos kovasti! Avoin keskustelu on tärkeää, ihan kaikessa. Ja vieläpä erityisen tärkeää raha-asioissa – ja naisten palkoissa!\nPs. haluan tuohon FB-ryhmään!\nRyhmä, josta Minna puhuu, on todennäköisesti nimeltään Ompeluseura! Se on naiseksi identifioituville tarkoitettu verkosto, jossa keskustellaan urasta ja työelämästä ja siellä oli just tosi avointa palkkakeskustelua. Oon itsekin kyseisessä ryhmässä, ehdottomasti kannattaa liittyä! 🙂\nPosted at 20:34h, 27 February Reply\nHei mua kiinnostais hirveästi tää ryhmä, mutta huomasin että sinne pääsee vain kutsusta! Pystyisköhän joku laittamaan kutsun mulle jos annan tarkemmat tietoni?\nMuakin! Pystyyköhän kutsun lähettämään vaikkei ole FB-kaveri?\nPosted at 22:45h, 26 February Reply\nIhanaa kun puhut noin avoimesti! Ja olen samaa mieltä, rahasta pitäisi ylipäätänsä puhua avoimemmin ja rohkeammin. Ihan huikeita summia nuo, mitä sulla kiinni rahastoissa/osakkeissa ja mitä viime vuonna tienasit. Itse perus toimistotyöläisenä 2600€ kkpalkalla en silti noita summia kadehdi, vaan ihastelen ylpeenä! Blogiasi (tai sun ja jannin) ihan alusta asti seuranneena on ihan mahtavaa nähdä miten oot saanut luotua sen avulla tämmösen uran itelles. Tsemppiä tulevaan! 🙂\nPosted at 08:08h, 27 February Reply\nVoi kiitos tuhannesti sanoistasi! Merkitsevät mulle paljon! <3\nMyöskään rahasta puhumattomuudesta ei kannata tehdä mörköä. Monille rahasta puhuminen saattaa olla tabu juuri sen takia, että sitä ei vaan ole ja siitä puhuminen tuo mieleen ikäviä asioita, alemmuutta muita kohtaan, koska ei tienaa yhtä paljon, ei pysty säästämään, on velkaa tai vaikka joutuu maksamaan oman perheen/vanhempien velkoja. Se on vaan fakta, että elämä tuo eteen yllätyksiä, joihin ei vaan pysty varautumaan. Välillä jopa liian monta peräkkäin. Varsinkin nuorten aikuisten oletetaan aloittavan säästämisen asuntoon ja pahan päivän varalle heti ensimmäisestä kesätyöpalkasta. Aika harva on jo tuolloin niin motivoitunut tulevaisuuteen säästämisestä, että osaa niin pitkäjänteisiä päätöksiä tehdä.\nLainan ottamistakin demonisoidaan nykyään, vaikka monelle se vaan on välttämättömyys. Siinäkään ei pitäisi olla mitään pahaa, jos taloudellinen tilanne sallii takaisin maksun. Se on kyllä erittäin totta, että rahaa oppi arvostamaan, kun sitä ei ole ja ainakin omasta kokemuksesta pystyn sanomaan, että rahasta on helpompi puhua silloin, kun taloudellinen tilanne on kunnossa. Olis mielenkiintoista saada näihin keskusteluihin mukaan myös kokemuksia henkilöiltä, joiden taloudellinen tilanne ei ole näin vahvoissa kantimissa. Ja ihan vaikka normaali kuukausipalkkaisten, palkkatason alapäässä olevien henkilöiden mielipiteitä. Kuinka motivoivaa on puhua rahasta, jos vaikka joutuu sitä ajattelemaan 24/7 muutenkin.\nHyviä ajatuksia, kiitos kun jaoit niitä!\nLainan ottamisen demonisoinnista pitäisi todellakin päästä irti. Koen, että tämä on yksi asioista, jotka normalisoituvat kun niistä puhutaan ääneen. En tiedä yhtään paljonko esim lähipiirilläni on lainaa, mikä tavallaan tuntuu vähän hullulta.\nKeskusteluun todellakin tarvitaan henkilöiltä eri elämäntilanteista, aloilta ja eri palkkaryhmistä. Miten tärkeää olisi kuulla myös esimerkiksi mainitsemiasi velkaantuneiden tai vanhempiensa velkoja maksavien kokemuksia.\nOn lainoja ja lainoja. Oikeastaan ainoa useimmille käytännössä pakollinen laina on asuntolaina, jos lähtee omistusasumisen linjalle, eikä sitä kukaan demonisoi. Jossain tilanteessa ehkä autolaina (siis osamaksu/-rahoitus tavallisesti) jos vaikkapa oikeasti tarvitsee sellaista työssään ja ehkä opintolaina. Jos ihminen joutuu ottamaan lainaa jokapäiväiseen elämäänsä on asiat jo sössitty pahemman kerran jossain elämän aikaisemmassa vaiheessa.\nTelevision katsominen käy joskus vastenmieliseksi pikavippi- ja lainanyhdistelymainosten takia. Moisten markkinointi perustuu mielikuviin kuluttamisen ihanuudesta ja välittömästä tarpeiden tyydyttämisestä. Lomamatka! Sisustus! Pikku Ylellisyys! (siis oikeastaan aika paljon tämän blogin aiheita, kröhm…). Siksipä maksuhäiriöt ovat räjähtämässä käsiin. Suomessa on niin hyvä perusturva että en jaksa uskoa kenenkään kuolevan nälkään tai paleltuvan kuoliaaksi ilman pikavippiä. Jos on, olisi syytä katsoa peiliin. Koko pikavippihelvetti on syntynyt Internetin ja kännyköiden aikana, jotka sekä tekevät systeemin pyörittämisen mahdolliseksi, että syöttävät ja vahvistavat paljolti kuvitteellisia tarpeita eri kanavia pitkin. Elintaso on tällä hetkellä köyhimmilläkin korkeampi kuin koskaan ennen, mutta mikään ei riitä, ja heikoimmat lankeavat laina-ansoihin. Jotain outoa on tekeillä.\nOpintolaina, asuntolaina, autolaina, remonttilaina. Mitä näitä nyt on. Terveydellisessä tilassakin saattaa tulla tilanteita, että joutuu ottamaan lainaa vaikka isompaan, monta tuhatta euroa maksavaan hammasremppaan. Tai vaikka kustantaa lemmikin sairaanhoitomaksuja. Pikavippejä en laske edes lainaksi, ne on suoraan sanottuna syöpä, joka vaan jatkaa leviämistä… Mutta on paljon niitäkin, jotka ottavat pankista kulutusluoton esim etelän matkaa varten ja maksavat sitten jälkikäteen tyytyväisenä lainan pois. En näe tässäkään mitään väärää. Lainan maksaminen lainalla on täysin eri asia. Mutta kyllä lainanottamista demonisoidaan ja lainan määristä ei puhuta ihan samalla tavalla kuin palkkatasoistakaan. Se on vaan fakta, että suurimmalla osalla suomalaisista lainaa on, ja kyllä lainaa pitäisi pystyä ottamaan ilman, että sitä joutuu jotenkin peittelemään tai potemaan huonoa omaatuntoa.\nTodellakin näistä pitää puhua ja ihana kun nostit rahan esille. Mielestäni tämä enemmänkin motivoi itseä paiskimaan lisää duunia, kuin aiheutti jonkun sortin kateellisuutta.\nHeyy! Kiitos, ja pakko sanoa, että mulla käy yleensä sama. Se, että joku menestyy, herättää mussa kipinän, joka motivoi enemmän kun puskee alas tai masentaa. Tosin lähtökohdat ovat omalla kohdallani etuoikeutetut, enkä pysty puhumaan sellaisen ihmisen puolesta, joka on koko elämän kärsinyt esimerkiksi rahaongelmista.\nMun mielestä on upeaa, että taidat olla ensimmäinen suomalainen bloggaaja joka puhuu näin avoimesti rahasta. Aiemmat postaukset muilta mitä oon nähnyt on ollut sellaisia ympäripyöreitä missä ei heitetä mitään lukuja peliin mutta sä teit sen ja nostan suuresti hattua. Oon seurannut sun blogiuraa alusta lähtien, siis siitä asti kun kyseessä ei ollut vielä ura vaan harrastus. On ihan huippua nähdä miten pitkälle oot päässyt!\nSuu kyllä loksahti auki kun näin paljonko tienaat ja aloin pohtimaan millaista oma elämäni olisi, jos rahasta ei tarvitsisi stressata. Omat huipputuloni ovat olleet n. 34 000€/vuosi (brutto) jolloin tein vuorotyötä. Nyt tuloni ovat työpaikan vaihdoksen myötä tippuneet ja esimerkiksi viime kuussa mulla jäi käteen verojen jälkeen sen verran mitä kerrot postauksessasi laittavasi kuussa pelkkiin rahastoihin. Oon siis samaa mieltä siitä yhden aiemman kommentoijan kanssa, että suurimmalle osalle ihmisistä tuollaiset huipputulot ei tule koskaan olemaan mahdollisia vaikka olisi koulutettu ja raataisi niska limassa töitä. Ahkeruuden lisäksi vaaditaan myös muita ominaisuuksia sekä myös onnea, joita kaikilla ei vaan ole.\nHelposti sitä voisi katkeroitua ja jäädä surkuttelemaan mutta toisaalta on hyvä muistaa miten maailmassa on niin paljon ihmisiä joilla ei ole edes murto-osaa siitä mitä huonompi palkkaisilla suomalaisilla on. Ja ennenkaikkea tulisi muistaa, että tässä elämässä on niin paljon tärkeämpiä asioita kuin raha. Tämä hyvänä muistutuksena meille, jotka tunnistavat pienen kateuden peikon nostavan päätään 🙂\nKannattaa tsekkaa Juliaihminen-blogi! Siellä hyviä rahajuttuja ollu pitkän aikaa =)\nIso kiitos Sini kommentistasi ja rohkaisevista sanoistasi. Arvostan suuresti!\nMiten mieletön vastaanotto tällä postauksella on ollut, niin mahtavaa! Musta on niin mielettömän hienoa, miten moni on kertonut olevansa samaa mieltä läpinäkyvyydestä ja rahasta puhumisesta!\nHei aivan mahtava postaus Sara, iso kiitos! Täytyi lukea vielä kommentitkin läpi, kirjoita ehdottomasti aiheesta lisää jos vaan inspiraatiota riittää-on todella inspiroivaa nähdä miten pitkälle kovalla työllä voi päästä! Lisäksi läpinäkyvyys palkka-asioissa ja etenkin Suomen blogiskenessä on niin tarpeen😊 Boostasi ainakin tätä tuoretta kevytyrittäjää uskomaan omaan juttuun vielä enemmän, kiitos tästä xx\nPosted at 21:08h, 27 February Reply\nHuippua! Niin mahtava kuulla 🙂\nTsemppiä tuoreelle yrittäjälle! 🙂\nNyt ei ihan sanat riitä. Ihan siis helvetin esimerkillistä toimintaa. Rahasta saa ja kannattaa puhua, oli sitä tai ei. Pakko myöntää, että kun aloin lukea en odottanut, että olisit NÄIN rehellinen, mutta hitto olen asiasta kiitollinen. Musta tuntuis tosi hyvältä jos voisin puhua rehellisesti tai avoimesti rahasta, koen siihen voimakasta tarvetta, mutta pelkään toisten tuomitsevuutta. Toisaalta toiset tuomitsee jokatapauksessa, oli rahaa tai ei, sitä ei ehkä näin paljon pitäisi pelätä.\nKii-tos. KIITOS KIITOS KIITOS on outoa kuin helpottavalta tuntui lukea tätä.\nPosted at 21:13h, 27 February Reply\nMä en kestä miten ihanan aito ja rehellinen kommentti, KIITOS <3\nMä koen myös samaa, mua suoraan sanottuna ärsyttää aivan helkkaristi meidänkin alan sisällä olevat palkka-asioiden salassapitosopimukset uhkasakkoineen. Mihin ne perustuvat? Mitä hyötyä niistä ihan oikeasti on?\nMä puhun omista myynneistäni aina hyvin avoimesti ja konsultoin aina kun on mahdollisuus. Ala kuin ala polkee paikoillaan jos seistään tuppisuina.\nPs. puhu ääneen, ei kukaan sua tuomitse. Ei kovin moni ole muokaan tuominnut!\nPosted at 18:08h, 01 March Reply\nKiitos tsempistä 🙂 ens kerralla annan avoimuudelle mahiksen!\nPosted at 13:06h, 11 March Reply\nNiin ensimmäisenä tällaisista salassapitosopimuksista, palkkojen salailusta ja muusta tulee mieleen se, että yrityshän tästä nimenomaan hyötyy. Samasta työstä ei makseta samoja palkkoja kaikille, vaan ainoastaan sille joka osaa pyytää ja vaatia. Toki taustalla voi olla muutakin, mutta tämä asia nousee itselleni ensimmäisenä mieleen.\nItse olen työskennellyt yrityksessä, jossa kukaan ei uskaltanut kertoa millaista palkkaa saa. Yrittäjä oli kuulemma kieltänyt puhumasta palkoista muiden työntekijöiden kanssa. Vitutti ihan suunnattomasti. En tiennyt yhtään saiko joku muu samasta työstä enemmän vai vähemmän. Palkka oli mielestäni aika huono ja yritin useita kertoja neuvotella itselleni parempaa palkkaa. Yrittäjä kieltäytyi joka kerta ja vetosi siihen, että kun eivät muutkaan saa tästä työstä sen enempää jne. jne. Elettiin myös taantuman aikaa ja työpaikkoja oli huonosti tarjolla. Vaihdoin kyllä paikkaa kun löysin uuden työn, mutta tuollainen salailu ja kieltäminen työntekijöitä puhumasta palkasta sai ainakin minut hikeentymään. Yrittäjästä jäi huono ja epärehellin kuva sekä tunne, että hän ei arvosta työntekijöitään vaan lähinnä hyötyi meistä. Minkäänlaista provisiota myynnistä ei ollut. Tiesin että tein päivittäin useamman tuhannen euron myynnin ja parhaimmillaan päivän tuloskin saattoi osaltani olla muutama tuhat euroa. Silti palkkani ei edes alkanut kolmosella.\nTämän jälkeen olen ehdottomasti kaivannut avoimempaa puhumista rahasta ja omalta osaltani puhunutkin rahasta, lainoista ja rahankäytöstä sekä tietysti palkoista.\nMoi! Loistava postaus ja olen samaa mieltä. Raha-asioista puhuminen ei saisi olla tabu. Ihanaa kevättä sinulle!\nVoi kiitos <3 Ihanaa kevättä sinnekin 🙂\nMahtavaa, että joku puhuu avoimesti rahasta. Uskon, että se että avoimuudella rahasta ja sillä että avataan mitä kaikkea tähän uudenlaisen sisällöntuottajan työnkuvaan kuuluu saadaan arvostelevia ihmisiä ymmärtämään tätäkin ammattia paremmin. Ei sillä, että kenenkään työtä tarvisi arvostella…\nMun mielestä raha-asioiden kanssa pitäisi olla avoimimpia myös perheen ja ystävien kanssa. Ei niitä tarvi hävetä tai salailla.\nMyös hyvä, että mainitsin sijoittamisen. Itse olen aloittanut vakituisen työn jo alaikäisenä. Olisin hyvin aloittaa ASP-säästämisen tai rahasto tms. säästämisen jo silloin, toki pienillä summilla. Silloin ei ollut tietoa eri mahdollisuuksista. Toisaalta näin korkeakouluopiskelijana säästöille on tullut käyttöä, eikä ole tarvinnut niin paljoa tehdä töitä viimesimpinä vuosina.\nPosted at 21:19h, 27 February Reply\nIso kiitos ajatuksistasi! 🙂 Oot aivan oikeassa!\nSäästämisen ja sijoittamisen aloittaminen nuorella iällä on siitä näppärä, että sama tapa jatkuu helpommin läpi elämän. Vaikka säännölliset siirrot olisivatkin pieniä, ne kasvavat aika hurjasti vuosien kuluessa. Toisaalta se, ettei tarvitse tehdä töitä opiskelujen ohessa on aikamoinen voitto myös!\nTäytyi tulla lukemaan tämä postaus monen suositteluiden perusteella ja suorastaan riemastuin, miten suorasti ja rehellisesti asioista puhut! Vihaan Suomessa sitä tabukulttuuria rahan ympärillä ja sitä miten paljon kateutta ja katkeruutta aihe ihmisissä aiheuttaa. Itsekin olen pienen 30-vuotisen elämäni ajan kärsinyt rahaongelmista vaikka välillä työelämässä olleenakin, ja se on saanut pontta opiskeluun ja mahdollisuuden sitä kautta joskus korkeammille palkoille. Vuoden sisällä minusta pitäisi valmistua maisteri ja toivon mukaan rahavaikeudet selättyvät siinä samassa. Näen myös tämän hetkisessä työssäni paljon vähävaraisia ja heitä auttaessa taas ärsyttävintä on se, miten rahan eteen ei olla valmiita tekemään mitään ja vaaditaan senkin edestä, ja ollaan niin kateellisia jollekin joka on vielä vähemmällä työllä saanut rahaa. Se on toki toinen aiheensa, mutta Suomessa edellytykset esimerkiksi koulutukselle ovat niin mielettömät, että jokaisella on periaatteessa mahdollisuus parempaan toimeentuloon katkeruuden sijasta.\nNuoresta iästäsi huolimatta oot kyllä kunnon boss lady, ja toivon sydämestäni että muutkin bloggaajat ottavat aiheesta kopin ja näistä aletaan puhua, jotta kateus ja katkeruus tämän ympäriltä hälvenisi edes pikkiriikkisen! <3 Kiitos!\nSuper Sara!!! Oot niin huikee ja inspiroiva <3 Ja isolla sydämellä mikä on kaikista tärkeintä <3\nJa kiitos haastesta, ollaan mun yhden lemppariaiheen tiimoilla, joten oli tietty heti tartuttava! 😉\nPosted at 13:53h, 01 March Reply\nEn kestä sua Mona <3 Niin kiva kun tartuit haasteeseen ja siis sairaan hyvä tuo sun rahajuttu! Käykäähän tyypit lukemassa! 🙂\nWautsi ei voi muuta kuin hattua nostaa!🤩 ootko tehnyt/ajatellut tehdä postausta sijoittamisesta, siitä olisi kiinnostavaa lukea 🙂\nNiin paljon tullut toiveita tähän aiheeseen, että varmasti aion kirjoittaa 🙂 Kiva kuulla!\nPakko tulla heittämään omakin lusikka tähän kommenttiketjuun, sillä haluan antaa sulle ison peukun tän postauksen aiheesta!\nItse pidän raha-asioista ja palkasta puhumista melko normaalina aiheena, sen sijaan, että siitä pitäisi vaieta ja samalla hiljaisuudessaan pohdiskella sitä, mitä toinen samalla alalla oleva nyt tienaa, tai laskuttaa omasta työstään. Tämmösistä asioista puhumisen tulisi varsinkin luovalla alalla yleistyä jo senkin takia, että osattaisiin pitää töiden suhteen ne omat hinnat alalle sopivana, eikä turhaan alihinnoitella itseään ja näin ollen polkea koko alaa alaspäin. Lisäksi tämmönen “menestystarina” toimii varmasti muille inspiraationa siinä, että omalla työllä ja kunnianhimolla voi menestyä ja päästä pitkälle. Hyvä siis sä! 🙂\nPosted at 13:56h, 01 March Reply\nIso kiitos Jere, aivan mahtava kuulla!\nHienoa kuulla sun suhtautumisesta rahasta puhumiseen. Ja nimenomaan, erityisesti yrittäjien keskuudessa hinnoista ja palkoista puhuminen on elintärkeää! Jatketaan avointa keskustelua ja vaalitaan läpinäkyvyyttä!\nIhanaa ja aurinkoista viikonloppua 🙂\nPosted at 11:33h, 02 March Reply\npakko sanoa, että mielettömän hyvä ja hieno kirjoitus! Rahasta on mielestäni kiva puhua, vaikka toisille se tuntuu olevan tabu, mielestäni myös lainoista tulisi voida keskustella avoimesti. Mielenkiinnolla seurannut Ruotsissa vallallaan olevaa rahankäyttöä, jossa ihmiset sijoittavat enemmän ja maksavat asuntolainasta pelkkää korkoa lainanlyhennyksen sijaan. Tapoja on monia, ja siksi on kivaa inspiroitua toisten ajatuksista ja tyyleistä käyttää rahaa ja vaurastua. Toisten sanoja lainatakseni olet kyllä hyvä esimerkki ja kunnon bosslady!\nItse tehnyt sellaisen virheen, että valinnut väärän ja huonosti palkatun alan. Lähdin opiskelemaan sitä, mikä todella kiinnosti. Valmistuin alalle, jossa töitä riittää, mutta työstä saatava rahallinen korvaus on minimaalinen. Se ei kompensoi vapaa-ajan menetystä (kolmivuorotyö), eikä fyysistä ja henkistä väkivaltaa, jota joutuu kokemaan jokaisessa työvuorossa. Ammattinimike on siis sairaanhoitaja ja käteen jää verojen jälkeen kuussa hieman reilu 1600e. Iltavuoron ja aamuvuoron välinen todellinen uniaika on noin 5 tuntia.\nOlisinpa ollut valveutuneempi alan työoloista ennen opiskelua, samassa ajassa olisin voinut opiskella ammattin, jossa työolot ja kunnioitus ovat paremmat, vapaa-aikaa on enemmän ja korvaus osaamistason mukainen. Kyllä se henkien pelastus revitään ihan suoraan henkilökunnan selkärangasta. Yksityisellä puolella palkkaus vielä heikompaa kuin julkisella.\nKutsumus ei elätä, vaikka työstään olisi kuinka kiinnostunut on minullakin edessä alanvaihto jo näin alle 30-vuotiaana. Mutta siinäpä se visainen juttu onkin, kutsumus ei elätä, mutta tulevan työn pitää olla kiinnostavaa, että sitä haluaa tehdä. Ei kukaan jaksa tehdä töitä, jos ainoa motivaattori on raha!\nJoskus vielä, kun rahaa jää perusmenojen jälkeen yli, alan kunnolla sijoittamaan. Siksi olenkin lukenut paljon aiheesta ja perehtynyt asioihin jo näin etukäteen. Tämän hetkinen 20e kuukaudessa ei vielä luo uskoa siihen, että sijoittaminen kanattaa.\nIhana Sara! Juuri näin ne tabut rikotaan tai ainakin niille annetaan kunnon alkulämäri. Tulojen eriarvoisuus ei tule ikinä maailmasta poistumaan, joten siihen on mielestäni turha tuhlata energiaa. Ollaan mieluummin onnellisia ja ylpeitä siitä mitä ollaan itse saavutettu, toi se sit lompakkoon vähän tai vähän enemmän rahaa. Ja puhutaan näistä asioista, sillä kun se puhe on jonkun toimesta rohkeasti aloitettu, on siihen paljon helpompi muidenkin yhtyä ja kas, lumipalloefekti on valmis!\nMä oon aina tehnyt töitä, koko opiskeluajan painoin hommia ja sain ostettua ekan asunnon todella nuorena. Nyt asun unelmieni paikassa maatilalla, talli täynnä hevosia ja ihana mies rinnalla! Tiukkaa on ollut, työskentelen kaupan alalla jossa palkkataso on melko matala. Vasta viime vuosina on tulot nousseet sen verran että olen pystynyt jo vähän rentoutumaan rahan suhteen, sen ei pitäisi ihan heti loppua. Sen tunnustan että sijoittamaan en ole lähtenyt, siitä pitävät hevoset huolen! Mutta nykyään koen kyllä jonkinlaista ylpeyttä vaikka siitä että pystyn ostamaan itselleni lähes mitä haluan. Koska ihan itse olen rahani ansainnut! Silti aina takaraivossa painaa se vanha tabu, ettei siitä rahasta saa puhua tai sillä ylpeillä tai mitään muutakaan.\nToivottavasti nyt ollaan oikealla tiellä, kiitos tästä postauksesta!\nKun luin tän blogipostauksen ja nää kommentit, tuli jotenkin sellainen tunne että ehkäpä Suomi on vihdoin siirtymässä uudenlaiseen aikakauteen, jolloin raha-asioista voi puhua ääneen ja jolloin hyväksytään se että joku voi tienata enemmän kuin joku toinen, siis hyväksytään ilman kateutta! : )\nVanhempi ikäpolvi ei varmaan koskaan tuu hyväksymään kuin “oikeat työt”, mutta ei se haittaa, eivät tuskin lue blogejakaan jotta olisivat kartalla erilaisista uusista tienausmahdollisuuksista hah.\nMä eilen luin iltasanomista sun tuloista. Tulin jotenkin tosi iloiseksi. Ihanaa miten olet pärjännyt bloggaajana. Oon seurannut sua vuosia, viime aikoina vähemmän omien kiireiden vuoksi. Oot aina ollut jotenkin tosi positiivinen ja yks mun ehdottomista lemppareista. Ihanaa ja kovasti onnea!\n[…] on kiertänyt rahahaaste: Sara haastoi kaikki kynnelle kykenevät vastaamaan avoimesti […]\n10 asiaa rahasta - TELJÄNNEITO\n[…] kunniaksi ajattelin nyt tarttua Saran blogista löytämäni 10 suoraa kysymystä rahasta– haasteeseen, eli nyt teillä on mahdollisuus […]\n10 suoraa kysymystä rahasta osa 3 | Iina Hyttinen |\n[…] ja lokakuussa 10 suoraa kysymystä rahasta -postaukset. Alkuperäinen postausidea on peräisin Sara Tickle -blogista ja samalla kaavalla tehtyjä postauksia löydät useista eri blogeista. Ne osoittautuivat todella […]\nSara Vanninen tienaa jopa 250 000 euroa vuodessa – lue miten - Duunitori\n[…] kertoi jo viime helmikuussa blogissaan tienanneensa vuonna 2018 noin 250 000 euroa, mikä tekee hänestä Suomen kovatuloisimman […]


Vappugospel XXL:n lipunmyynti ennätyksellisen nopeaa - Nuotta.com\nVappugospel XXL:n lipunmyynti ennätyksellisen nopeaa\n15 helmi, 2011 in arkisto tagit: ennätys / lipunmyynti / Tom Himanen / vappugospel kirjoittajalta Nuotta\nKouvolan jäähallissa 30.4.2011 järjestettävään Vappugospel XXL -musiikkitapahtumaan on myyty jo yli 1 700 kappaletta lippuja. Se on enemmän kuin vuoden 2010 lopullinen kävijämäärä.\n– Viime vuonna ennakkoon varattiin noin 600 lippua ja lopulta tapahtumaan saapui aika tarkkaan 1 700 kävijää. Se, että tänä vuonna 1 700 lipun raja rikottiin jo reilusti yli kaksi kuukautta ennen vappua, on huojentavaa, kommentoi Vappugospelin projektijohtaja Tom Himanen.\nJärjestäjien mukaan hyvä lipunmyyntitulos perustuu erityisesti laadukkaaseen esiintyjäkokonaisuuteen. Tämän vuotisen Vappugospelin esiintyjälistalta löytyy poikkeuksellisen paljon comeback-tyylisiä keikkoja ja esiintyjiä ulkomailta.\n– Esimerkiksi Petran Suomen-comeback ja Terapian ainutkertainen encore-keikka ovat niitä, joita kuulee eniten ihmeteltävän. Joskus joutuu ihan vakuuttelemaan, että kyseiset yhtyeet ovat ihan oikeasti tulossa keikalle.\n– Nuoret tuntuvat innostuvan erityisesti ulkomaisista Project 86:sta sekä Intohimosta, ja suunnilleen kaikki Juha Tapiosta, Himanen kertoo.\nJärjestäjien mukaan tämän vuoden tapahtuma tulee lähes varmasti rikkomaan myös kaikkien aikojen kävijäennätyksen: Vappugospelissa vuosimallia 2003 kävijöitä oli 2 400.\n– Lipunmyynti tulee olemaan vielä kuukausia auki, ja myynti on perinteisesti kiihtynyt vapun lähestyessä. Edelleen jännitämme, joudummeko käännyttämään ihmisiä ovelta. Itse veikkaisin, että lopullinen kävijämäärä tulee olemaan noin 4 000, pohtii projektijohtaja.\nLähde: Vappugospelin lehdistötiedote


Avun pääkirjoitus: Viimeinen lyönti | Apu\nAvun päätoimittaja Marja Aarnipuro kertoo lähisuhdeväkivaltakokemuksestaan.\nMinua on lyöty – kerran. Kun heikolla itsetunnolla varustettu, mustasukkaisuuteen taipuvainen ja omistushaluinen nuoruuden poikaystävä teki sen, tein sen ainoan, mitä tuossa tilanteessa kannattaa tehdä: livahdin kadulle ja soitin poliisit. Kun virkavalta vei lyöjän pois, menin lääkäriin ja hankin tapahtuneesta todisteet.\nKun katuvainen lyöjä soitteli perääni ja pyyteli anteeksi, ilmoitin hänelle, että jos hän vielä joskus yrittää ottaa minuun yhteyttä, teen pahoinpitelystä rikosilmoituksen. Sen jälkeen en ole häntä nähnyt enkä hänestä kuullut.\nPoliisilla oli viime vuonna noin miljoona hälytystä. Suuri osa niistä koski lähisuhdeväkivaltaa eli väkivallan tekijänä oli nykyinen tai entinen kumppani, perheenjäsen tai muu läheinen ihminen.\nLähisuhdeväkivalta jää usein ilmoittamatta poliisille\nVuonna 2018 poliisille ilmoitettuja lähisuhdeväkivallan uhreja oli lähes 10 000. Tuo luku on vain jäävuoren huippu, sillä aivan liian harva toimii näissä tilanteissa oikein eli ilmoittaa niistä viranomaisille.\nLähisuhdeväkivaltaan liittyy liittyy paljon häpeää, syyllisyyttä ja vaikenemista.\nPahinta on se, että lähisuhdeväkivaltaa ei aina pidetä samalla tavalla rikoksena kuin esimerkiksi jonkun tuntemattoman tekemää väkivaltaa.\nParisuhdeväkivalta on erityisen haavoittavaa siksi, että uhri odottaa sen tekijältä jotain aivan muuta: rakkautta ja turvaa. Uhrit myös usein syyttävät itseään ja pelkäävät lähteä suhteesta. Se on kuitenkin ainoa oikea ratkaisu, johon meidän tulee uhria kannustaa.\nJulkaistu Avussa 37/2019.\nAvun pääkirjoitus: Poliisin puolella


Pelaa Centurion Online Slot ilmaiseksi verkkosivuillamme\nJos haluat pelata ilmaisia kasinopelejä ja kiinnostaa historiaa, suosittelemme erittäin suositeltavaa Centurion-peliautomaatti, jonka on kehittänyt Inspired Gaming! Tässä videopelissä, joka kuljettaa pelaajat Muinaiseen Roomaan, on 5 kiekkoa, 20 voittolinjaa ja 3 riviä. Seuraa centurion Maximus Winnusta hänen tehtämissään ja saat palkinnot pelaamalla Centurion-ilmaista paikkaa!\nLiity Maximus Winnukseen hänen palkinnonhakuunsa!\nLiity vuosisadan Maximus Winnus -pelissä Centurion-kasinopelille ja saat upeat palkinnot häntä seuraten! Täältä luet yllätyksistä, jotka odottavat sinua tällä loistavalla tavalla.\nLaurels - tämä kuvake lasketaan kuten kaikki muut kuvakkeet paitsi Centurion muotokuva Centurionin ilmaisessa ilmaispaikassa.\nCenturion - 3 tai enemmän muotokuvia rohkeasta Maximus Winnuksesta missä tahansa järjestyksessä, palkinto antaa sinulle pyörähdyksen ominaisuuspyörällä. Tämä pyörä määrittelee pelaamasi pelin. Tie Roomaan -bonus vie sinut pitkälle tielle. Heitä noppaa liikkuaksesi palkintoja voittavan pöydän ympäri. Jos pääset Roomaan, saat suurimman palkinnon. Parade on Parade -ominaisuus tarjoaa voit kerätä voittoja legioonalaisten kilmistä. Wild Power Spins -palkinto 3 pyöräytystä. Niiden aikana Centurion lisää Wilds-lohkot 2, 3 ja 4 rullalla peräkkäin. Caesarsin ilmaiskierrokset -pelissä myönnetään satunnainen määrä ilmaiskierroksia ja kertoja.\nMaximus Winnus voi muokata keloja peruspelissä.\nHän voi joko lisätä muotokuvia heihin lisätäksesi mahdollisuuksiasi aloittaa bonuspeli, tai hän voi sijoittaa kolmella ensimmäisellä kiekolla jättiläismäiset 3 × 3 -kuvakkeet.\nCenturion-ilmainen hedelmäpeli auttaa sinua tuntemaan Rooman valtakunnan kirkkauden ja pitämään hauskaa voittamalla suuria palkintoja! Jos päätät kokeilla Centurion-paikkaa ilmaiseksi, tee se heti GetCasinoSlotsissa. com! Sinun ei tarvitse tehdä talletuksia tai luoda tiliä sivustollemme nauttiaksesi Inspired Gaming -peleistä! Jos haluat pelata oikean rahan kolikkopelejä, voimme auttaa myös sinua! Valitse mikä tahansa linkki Inspired Gaming -kasinoluettelosta ja voita käteistä turvallisesti pelaamalla Centurion-paikkaa! Ne, jotka etsivät online-matkapuhelimiin tarkoitettuja lähtö- ja saapumisaikoja, voivat tulla GetCasinoSlots-laitteisiin laitteistaan ja nauttia kaikista slotista tien päällä!


Matka 10v. täyttäville - arvostelun kohteena Arthur Hotel, Helsinki, Suomi - Tripadvisor\nHotellit lähellä paikkaa Thirsty Scholar\nMatka 10v. täyttäville - Arthur Hotel\nMatka 10v. täyttäville\nErittäin hyvä sijainti. Aamupalalla tarpeeksi valinnanvaraa ja monipuolista. Palvelu normaalia hotellitasoa. Suihkutila alkeellinen verholla eristetty=> vesi valuu pitkin lattiaa. Keskustelut naapurista kuuluu tarpeettoman hyvin, varsikin yöaikaan.Lisää\nKysy kaverilta kalevih417 yrityksestä Arthur Hotel\nKiitä käyttäjää kalevih417\nKiitos palautteesta ja oikein hyvää alkanutta vuotta.\nNäytä kaikki 1 513 arvostelua\nArvostelut (1 513)\n1 513 tulosta\nErittäin hyvä 588\n60–65/1 513 arvostelua\nTyötehtävä Helsingin yliopistossa\nTyömatkani tarpeisiin erinomainen majoituspaikkaan lähellä yliopistoa ja rautatieasemaa. Kaikki majoitukseen liittyvä sujui erinomaisesti. Hotelli on minulle ennestään tuttu monesta eri yhteydestä ja voin suositella sitä kaikille, joille suuri luksus ei ole ensisijainen tavoite.\nKysy kaverilta JuhaPihkala yrityksestä Arthur Hotel\nKiitä käyttäjää JuhaPihkala\nKiitos ihanasta palautteesta ja tervetuloa taas yöpymään meille!\nVanhojen kamujen tapaaminen\nPalvelu erinomaista, huone iso ja siisti.Aamupala monipuolinen. Ei mitään valittamista. Hotellin sijainti on mainio: asemalta lyhyt matka ja kävelemällä voi katsella kaupungin nähtävyyksiä. Olen majoittunut monta kertaa vuosien varrella Arthurissa\nKysy kaverilta liisaantikainen27 yrityksestä Arthur Hotel\nKiitä käyttäjää liisaantikainen27\nKiitos ihanasta palautteesta ja hyvää alkanutta vuotta.\nHyvää vegaaniruokaa aamiaisella\nHotelli on siisti, ja pidän erityisesti laajasta valikoimasta eri hintaluokkiin kuuluvia huoneita. Aamupalalla minulle tarjottiin hyvä valikoima vegaanisia tuotteita, keittiöltä tuli erikseen minulle lämmitettyjä lämpimiä ruokiakin. Sijainti lähellä päärautatieasemaa on loistava, ja hieman kuuden jälkeen majoittuminen onnistui yksinkertaisella puhelinsoitolla. Tulen majoittumaan teillä toistekin.\nAinut miinus tulee siitä että nukkumaan mennessä käytävästä kuului hieman meteliä muiden hotellivieraiden mennessä huoneisiinsa. Tämä ei kuitenkaan haitannut paljon, ja pääasiassa huoneessa oli rauhallista.\nKysy kaverilta jonilahdesmaki yrityksestä Arthur Hotel\nKiitä käyttäjää jonilahdesmaki\nKiitos ihanasta palautteesta ja tervetuloa toistekin!\nEruinomainen sijainti. Hiljainen. Aamiainen hyvä. Hissit ahtaat ja vanhat.\nAhdasta aamiaisella, ei paljon ihmisiä. Vähän sokkeloinen. Palvelu ystävällistä ja hyvää.\nOpastettiin eri paikkoihin. Voin suositella.\nKysy kaverilta Jotepeso15 yrityksestä Arthur Hotel\nKiitä käyttäjää Jotepeso15\nHyvää palvelua ja edullinen, mutta vanhat kuluneet pinnat käytävissä ja huoneessa vaikuttavat hieman yleisilmeeseen. Ravintola siisti ja aamiainen maistui. Tuoreita hedelmiä voisi olla useampia lajeja. Kiitos!\nKysy kaverilta velimattikukkola yrityksestä Arthur Hotel\nKiitä käyttäjää velimattikukkola\nKiitos palautteesta ja totta, että talon vanhuus näkyy nimenomaan eniten käytävissä. Oikein hyvää alkanutta vuotta.